
 መግቢያ

በአገራችን ከሚጠቀሱት የመሬት አስተዳደር ችግሮች አንዱ ከተሞች ስለሚያስተዳድሩት መሬት በቂ መረጃ እንደሌላቸውና በዚህም ምክንያት በመንግስት የተቀመጡ አቅጣጫዎችን፣ ፖሊሲና ሕጎችን ለመፈጸም ካለመቻላቸው በተጨማሪ ነዋሪው ከመሬት ጋር የተያያዙ ጥያቄዎችን ሲያቀርብ ፈጣን ምላሽ አለመስጠት ይጠቀሳል፡፡ ይህንን ችግር ለመቅረፍ የሕጋዊ ካዳስተር (የመሬት ምዝገባ) ሥርዓት መዘርጋት እንደሚያስፈልግ እና በቅድሚያ በአዲስ አበባ ከተማ ተግባራዊ እንዲደረግ በተወሰነው መሠረት የስርዓት ዝርጋታውን በማከናወን የሙከራ ሥራዎች ተጀምረዋል፡፡ 

የተስተካከለ የመሬት አስተዳደር መገለጫው የመሬት የመጠቀም መብት፣ ክልከላና ገደብ እንዲሁም የቁራሽ መሬት ወሰንና ልኬትን የተመለከቱ መረጃዎች ተሟልቶና ትክክለኛነቱ ተረጋግጦ የተመዝገበ ከሆነ ነው፡፡ ይህንንም ለማሳካት በቅድሚያ የመሬት ይዞታ መብት ማረጋገጥ (Adjudication) ሥራ መከናወን ይኖርበታል፡፡ የመሬት ይዞታ ማረጋገጥ በይዞታ ባለመብቶች ጥያቄ እንደአመጣጡ አልፎ አልፎ በሚደረግ ወይም አንድም ይዞታ ሳይዘለል በመደዳ በሚደረግ ስልታዊ ሂደት ሊከናወን ይችላል፡፡ በአዲስ አበባ ከተማ የይዞታ ማረጋገጥ ሂደቱ አልፎ አልፎ ከሚደረገው የይዞታ ማረጋገጥ በተጨማሪ በመደዳ በሚደረግ አግባብ የሚከናወን ሲሆን ይህም መንግስት በአጭር ጊዜ ውስጥ (እስከ 2008 ዓ. ም.) ለማጠናቀቅ የያዘውን እቅድ ለማሳካት ያስችለዋል፡፡ 

ስልታዊም ሆነ አልፎ አልፎ የሚደረግ የይዞታ ማረጋገጥ ሂደት የመጀመሪያ ምዝገባ ሙሉ በሙሉ እስኪጠናቀቅ ድረስ ለተወሰነ ጊዜ የሚከናወን  ይሆናል፡፡ ስለሆነም ኤጀንሲው ይህን ተግባር ካለው  የምዝገባና አገልግሎት አሰጣጥ መደበኛ መዋቅር ውጭ የፕሮጀክት ጽ/ቤት አቋቁሞ በባለቤትነት ተግባራዊ ለማድረግ ይህ የፕሮጀክት ሃሳብ እንዲዘጋጅ አድርጓል፡፡ የፕሮጀክት ጽ/ቤቱ የይዞታ ማረጋገጥ፣ የይዞታ ማህደር ማደራጀት፣ የግንዛቤ መፍጠር እና የክትትልና ድጋፍ ተግባራትን በማእከል፣ በክፍለ ከተማ እና በመስክ በሚቋቋሙ ጽ/ቤቶች ለማከናወን በሚያስችል አቋም ኖሮት የሚደራጅ ይሆናል፡፡ ስለሆነም የቀረበው የፕሮጀክት ፕሮፖዛል (ሃሳብ) ተግባራዊ ሲሆን የከተማ አስተዳደሩ በአጭር ጊዜ ውስጥ በከተማው ክልል የሚገኙ ሁሉንም ቁራሽ መሬቶች ሙሉ በሙሉ ይዞታቸው እንዲረጋገጥ በማድረግ ለመመዝገብ ያስቀመጠውን ሰፊ ግብ ለማሳካት  የሚያስችለው ይሆናል ተብሎ ይጠበቃል፡፡

1. የፕሮጀክቱ አስፈላጊነት

በከተማችን እየተዘረጋ ያለው የተቀናጀ የመሬት መረጃ  ስርአት የመሬት አስተዳደሩን በዘመናዊ የመረጃ ስርአት የተደረፈ በማድረግ በዘርፉ የሚታዩ ከፍተኛ የአገልግሎት አሰጣጥ ችግሮችን የመፍታት አላማ ያለው ነው፡፡ የሚዘረጋው ዘመናዊ የመሬት መረጃ ስርአት በመሬት አስተዳደር ውስጥ ለብልሹ አሰራር ምክንያት የነበረውን ደካማ የመረጃ አያያዝና አደረጃጀት በመቀየር በምትኩ ደህንነቱ የተረጋገጠ እና አስተማማኝ የመረጃ ስርአት እንዲኖር የሚያስችል ይሆናል ተብሎ ይጠበቃል፡፡ ነገር ግን የተስተካከለ የመሬት አስተዳደር መገለጫው የመሬት የመጠቀም መብት፣ ክልከላና ገደብ እንዲሁም የቁራሽ መሬት ወሰንና ልኬትን የተመለከቱ መረጃዎች ተሟልቶና ትክክለኛነቱ ተረጋግጦ ከተመዘገበ ብቻ ይሆናል፡፡ ስለሆነም ይህን አላማ ለማሳካት  የመሬት ይዞታ መብት ማረጋገጥ (Adjudication) በቅድሚያ ማከናወን አስፈላጊ ይሆናል፡፡ 

በከተማዋ ይገኛሉ ተብለው የሚገመቱ እስከ 400000 የሚቆጠሩ ይዞታዎችን አረጋግጦ ለምዝገባ ለማደራጀት የሚከተሉትን ዋና ዋና ተግባራትን ማከናወን ይጠይቃል፤
· የይዞታ ማረጋገጥ ተግባር መሳካት የባለ ድርሻዎች እና በተለይም የህዝቡ የነቃ ተሳትፎ ወሳኝ በመሆኑ ይህን የተረጋገጠ ለማድረግ ሰፊና የማያቋርጥ የግንዛቤ መፍጠርና ማስረጽ ስራ ማከናወን 

· በይዞታ አስተዳደር የሽግግር ጊዜ መስተንግዶ ፕ/ጽ/ቤት ተደራጅተው የሚገኙ የይዞታ ማህደሮች የተወሰነ የጥራት መጓደል ያለባቸው መሆኑ የሚታወቅ ቢሆንም ለይዞታ ማረጋገጥ ተግባር መሰረታዊ ማስረጃዎች ሆነው የሚያገለግሉ ይሆናል፡፡ ስለሆነም እነዚህ ማህደሮች ለይዞታ ማረጋገጥ ሂደት አገልግሎት ላይ እንዲውሉ አሁን ተደራጅተው ከሚገኙበት ሁኔታ በመለየትና የይዞታ መሬት መለያ ልዩ ኮድ አማካኝነት ከይዞታ ቁራሽ መሬት ጋር እንዲተሳሰሩ የማድረግ ሰፊ ተግባርን ማከናወን ፡

· የይዞታ ማረጋገጥ አብይ ተግባራት የሆኑትን በማህደር እና በባለይዞታዎች እጅ የሚገኙ የይዞታ ማስረጃዎችን እንዲሁም ሌሎች መረጃዎችን በመጠቀም በመስክ የይዞታ መብት ማረጋገጥ እና የድንበር ማካለል ማድረግ፤ 

እነዚህ ተግባራት በህግ አግባብ እና በተዘረጋ የአሰራር ስርአት የሚከናወኑ ሲሆን የምዝገባ ስርአቱን የተሳካ ለማድረግ ወሳኝ ሚና ይኖራቸዋል፡፡ 

2. የፕሮጀክቱ መግለጫ
2.1. መነሻ ሁኔታዎች
በአዲስ አበባ ከተማ አስተዳደር ውስጥ ከሚገኙ በግልና በመንግስት ተቋማት እንዲሁም በክፍትነትና በመንገድ በመሳሰሉት የተያዙ ቁራሽ መሬቶች እስከ አራት መቶ ሺህ (400,000) ይገመታሉ፡፡ እነዚህን ይዞታዎች ለመመዝገብ  በመደዳ በሚደረግ ስልታዊ ዘዴ ወይም የተለያዩ የአገልግሎት ጥያቄዎች በሚቀርቡበት ጊዜ አልፎ አልፎ በሚደረግ የይዞታ ማረጋገጥ ሂደት በቅድሚያ ይዞታዎቹ በማን፣ በምን አግባብ እና በምን ያህል እንደተያዙና የት እንደሚገኙ መረጋገጥ ይኖርባቸዋል፡፡በፍርድ ቤት ትዕዛዝና በሽያጭ ወይም በሌላ ምክንያት የሚቀርቡ የስም ዝውውር ጥያቄዎችን አልፎ አልፎ (Sporadic) በሚደረግ ይዞታ ማረጋገጥ ሂደት አገልግሎት ጠያቂዎችን በመቀበል የይዞታ ማረጋገጥ ይደረጋል፡፡ ነገር ግን የአገልግሎት ጥያቄን መሰረት አድርጎ አልፎ አልፎ በሚከናወን የይዞታ ማረጋገጥ ሂደት ብዛት ያላቸውን ይዞታዎች በአጭር ጊዜ ውስጥ ለማረጋገጥ የሚያስችል ባለመሆኑ መስተዳድሩ ሁሉንም በከተማዋ የሚገኙ ቁራሽ መሬቶች በአጭር ጊዜ ውስጥ አረጋግጦ ለመመዝገብ የያዘውን እቅድ ለማሳካት አልፎ አልፎ ከሚደረገው የማረጋገጥ ሂደት በተጨማሪ በመደዳ በሚደረግ ስልታዊ (Systematic) ሂደት የይዞታ ማረጋገጥ የሚያካሂድ ይሆናል፡፡

የስልታዊ ይዞታ ማረጋገጥ ሂደት በአስተዳደር ክልሉ ያሉ ሁሉንም ይዞታዎች በመደዳ በአጭር ጊዜ ውስጥ መሸፈን ከማስቻሉ በተጨማሪ በረዥም ጊዜ የሚያመጣው የኢኮኖሚ ጠቀሜታ እና በዝቅተኛ የኢኮኖሚ ደረጃ የሚገኙ ዜጎች ምንም አይነት ክፍያ ሳይጠየቁ በመንግስት በጀት በመሬት የመጠቀም መብታቸውን ለማረጋገጥ የሚያስችል በመሆኑ አልፎ አልፎ ከሚደረገው የይዞታ ማረጋገጥ ሂደት ይልቅ ዜጎችን ተጠቃሚ ያደርጋል፡፡ ስለሆነም በመደዳ የሚደረግ ስልታዊ የይዞታ ማረጋገጥ ሂደት የተገለጹት ጠቀሜታዎች ጨምሮ በአንድ የካዳስተር ወሰን የሚገኙ ሁሉንም ይዞታዎች  ሙሉ በሙሉ እና በአጭር ጊዜ ውስጥ በመሸፈን የተሟላ የካዳስተር ስርአት ለመገንባት እድል ይፈጥራል፡፡

ነገር ግን ከላይ ለመግለጽ እንደተሞከረው በመደዳ የሚደረግ ስልታዊ የይዞታ ማረጋገጥ ሂደት የተለያዩ ጠቀሜታዎች ያሉት ቢሆንም ከፍተኛ በጀት፣ የሰው ሃይል እና የተለያዩ አቅርቦቶችን በተሟላ እና በቀልጣፋ መልክ ማንቀሳቀስ  እና ውስብስብ የይዞታ ማረጋገጥ ማህበራዊና የቴክኒክ ተግባራትን አስቀድሞ በተወሰነ የአሰራር ሂደት ቅደም ተከተል መሰረት በከፍተኛ ጥንቃቄ ማከናወንን የሚጠይቅ መጠነ ሰፊ እና ውስብስብ ተግባር ነው፡፡ በተለይም የአዲስ አበባ ከተማን የመሬት ይዞታ አስተዳደር ውስብስብ ባህሪ፣ ከፍተኛ የይዞታ ቁራሽ መሬት መጠን (ቁጥር) እና በአጭር ጊዜ ውስጥ መንግስት ሙሉ በሙሉ የይዞታ ማረጋገጥ በማድረግ  ለማጠናቀቅ ከያዘው እቅድ አንጻር ሲታይ የይዞታ ማረጋገጥ ሂደቱ ምን ያህል የበለጠ ከባድ ሃላፊነት እንደሆነ መገመት አያዳግትም፡፡ ስለሆነም በመደዳ በሚደረግ ስልታዊ የይዞታ ማረጋገጥ የሚጠይቀውን ከፍተኛ የሰው ሃይል እና ወጭ በአግባቡ ጥቅም ላይ በማዋል ሂደቱን የተሳካ ለማድረግ አስፈላጊ ከሆኑ መሰረታዊ ጉዳዮች አንዱ ተቋማዊ አሰራር መዘርጋት ሲሆን ይህም የምዝገባ ተቋሙ የይዞታ ማረጋገጥ ለማከናወን በህግ ከተሰጡት ሃላፊነቶችና ተግባራት የሚመነጭ ይሆናል፡፡ 
የይዞታ ማረጋገጥ ተግባር በተለይም በመደዳ የሚደረግ ስልታዊ ሂደት ለተወሰነ እና ለአንድ ጊዜ ተከናውኖ የሚጠናቀቅ በመሆኑ ኤጀንሲው በስሩ የፕሮጀክት ጽ/ቤት አቋቁሞ የሚያከናውነው ይሆናል፡፡ በፕሮጀክት መደራጀቱ የተለያዩ ጠቀሜታዎች ያሉት ሲሆን በተለይም በዚህ የይዞታ ማረጋገጥ ሂደት በተለያየ ደረጃ እና የሞያ መስክ ከ400 ሰራተኞች በላይ ቀጥሮ ማሰራት የሚጠይቅ በመሆኑ ሰራተኞችን እንደአስፈላጊነቱ በኮንትራት ቀጥሮ ለማሰራት ያስችላል፡፡ ከዚህ በተጨማሪ የይዞታ ማረጋገጥ ስራዉ በፕሮጀክት ደረጃ መቋቋሙ የግዥ እና አቅርቦት ስርአቱ ከመደበኛው አደረጃጀት ይልቅ በአንጻራዊነት በተሻለ ደረጃ ቀልጣፋ እና ተስማሚ ሁኔታ የሚፈጥር መሆኑ ተመራጭ አድርጎታል፡፡  በሙከራ ትግበራ ወቅት መገንዘብ እንደተቻለው የይዞታ ማረጋገጥ ሂደት ከሚጠይቀው ፈጣን (ቀልጣፋ) የግዥ እና አቅርቦት ድጋፍ ከማረጋገጥ አኳያ መደበኛው ሂደት አስቸጋሪ እና ለስራዉ በፍጹም የማይስማማ መሆኑ ነው፡፡ 

በመደዳ በሚደረግ የይዞታ ማረጋገጥ ለማከናወን ከታቀደው የሶስት አመት ፕሮግራም አንጻር በመስክ የይዞታ ማረጋገጥ ለማከናወን እያንዳንዱ ቡድን እስከ ስድስት አባላት የሚያካትት ከ50 -60 የሚደርስ የይዞታ ማረጋገጥ ቡድኖች አደራጅቶና አሰልጥኖ ማሰማራት የሚጠይቅ ሰፊ ስራ ነው፡፡ ይህ የመስክ ይዞታ አረጋጋጭ ቡድን በቢሮ በሚደራጅ የቴክኒክና ሎጅሰቲክ ጉዳዮች ላይ  የክትትልና ድጋፍ እንዲሁም የአሰራርና የአገልግሎት ጥራትና ክትትል በሚያደርጉ ጠንካራ ቡድኖት መደገፍ የሚኖርበት ሲሆን ይህም የፕሮጀክት ጽ/ቤቱ የተጣለበትን የተለጠጠ እቅድ  በተቀመጡ ህጎችና ስታንዳርዶ መሰረት ስራውን እንዲያከናውን የሚረዳ እና በየጊዜው ከሚገኙ ተሞክሮዎች የተሻሻሉ አሰራሮችን ለመዘርጋት ከፍተኛ ጠቀሜታ ይኖረዋል፡፡ 

የይዞታ ማረጋገጥ አደረጃጀት ሲታሰብ በምዝገባ አዋጁ እና የይዞታ ማረጋገጥ ዝርዝር ህጎች ለይዞታ ማህደሮች ከሰጡት ከፍተኛ ትኩረት አኳያ የይዞታ ማህደሮች አሁን በባለቤትነት ከያዛቸው የመብት ፈጣሪ ተቋም የይዞታ አስተዳደር አገልግሎት አሰጣጥ ላይ ምንም አይነት መስተጓጎል ሳይፈጠር ደረጃ በደረጃ ለይዞታ ማረጋገጥ ሂደቱ ጥቅም ላይ እንዲውሉ ማድረግ የሚችል አደረጃጀት መፍጠር የግድ ይላል፡፡ እነዚህ የይዞታ ማህደሮች ወቅታዊ አደረጃጀታቸው የሚዘረጋው ስርአት ከሚጠይቀው የይዞታ ቁራሽ መሬት ልዩ መለያ ኮድ ጋር ምንም አይነት ትስስር የሌላቸው በመሆኑ ይህን ትስስር በመፍጠር እና የሚፈለጉ ሰነዶችን ከተደራጁበት አግባብ መለየት እንዲቻል በእያንዳንዱ ይዞታ ቁራሽ መሬት በመገኘት መረጃ መሰብሰብና በቢሮ ማህደሮቹን በመለየት ርክክብ መፈጸምን ያካተተ ሰፊ ስራ የሚጠይቅ ተግባር በመሆኑ የፕሮጀክት አደረጃጀቱ ይህን ተግባር ግምት ውስጥ ያስገባ መሆን ይኖርበታል፡፡   

ከይዞታ ማረጋገጥ አላማ አኳያ ከፍተኛ ትኩረት እና ቅድሚያ ሊሰጠው የሚገባው ሌላው ተግባር የባለድርሻ አካላትና የህዝብ ተሳትፎን ለማረጋገጥ መሰራት ያለበት  ሰፊ ስራ ይሆናል፡፡ የኤጀንሲውን የአጭርና የረዥም ጊዜ አላማና ተግባር እንዲሁም የይዞታ ማረጋገጥ ሂደቱን የተሳካ ማድርግ የሚቻለው የህዝቡን ሙሉ ተሳትፎ ማረጋገጥ ሲቻል ነው፡፡ በመሆኑም ከዚህ ጋር ተያይዞ በኤጀንሲው ደረጃ የሚከናወኑ ሰፊ ተግባራት እንደተጠበቀ ሆኖ የፕሮጀክት ጽ/ቤቱ የይዞታ ማረጋገጥ ሂደቱን የተሳካ ለማድረግ ቤት ለቤት ከሚደረግ ቅስቀሳና የግንዛቤ መፍጠር ስራ ጀምሮ በሰፈር እና በቀጠና የሚከናወን ሰፊ የግንዛቤ ማስጨበጥ ስራን ለማከናወን  በቂ የሰው ሃይል እና የኮምኒኬሽን ባለሞያዎች የተደራጀ መሆን ይኖርበታል፡፡

በአጠቃላይ በመሬት አስተዳደር ስርአቱ የተደራጀ የመሬት ይዞታ መረጃ አለመኖር ጋር ተያይዞ የሚታዩ የመልካም አስተዳደር ችግሮችን ለመቅረፍ እየተደረገ ያለውን ጥረት የተሳካ ለማድረግ መሰረቱ ትክክለኛነቱ የተረጋገጠ መረጃ መሆኑ ግልጽ ነው፡፡ ስለሆነም ይህን ከማረጋገጥ አኳያ ይህ ፕሮጀክት ወሳኝ ሚናውን መጫወት የሚችለው ከላይ በዝርዝር የተገለጹትን መነሻ ሁኔታዎች መሰረት በማድረግ ስራዉ የሚጠይቀውን ከፍተኛ ጥረትና የሰው ሃይል ማስተናገድ የሚችል አደረጃጀት መፍጠር ሲቻል ብቻ ይሆናል፡፡ 

2.2. የፕሮጀክቱ አላማ

በከተማዋ ክልል የሚገኙ በሁሉም ቁራሽ መሬቶች ላይ ያለን የይዞታ መብት ለአንደየ እና ለመጨረሻ ጊዜ በማረጋገጥ መረጃው እንዲመዘገብ ለመዝጋቢ ተቋሙ ዝግጁ ማድረግ ነው፡፡

2.3. የፕሮጀክቱ ግብ

2.3.1. የፕሮጀክቱ ጥቅል ግብ 

በአዲስ አበባ ከተማ አስተዳደር ውስጥ የሚገኙ ቁጥራቸው እስከ 400000 የሚደርሱ ይዞታዎችን ከ2006-2008 ባሉት 3 ዓመታት ውስጥ ሙሉ በሙሉ በማረጋገጥ ለመሬት ይዞታ ምዝገባ ተደራጅተው የሚቀርቡ ይሆናል፡፡  

2.3.2. የፕሮጀክቱ ዝርዝር ግቦች

· የይዞታ ማረጋገጥ ሂደቱ የባለድርሻ አካላትና በተለይም በህዝቡ (ባለይዞታዎች) የተሟላ ተሳትፎ የተረጋገጠ እንዲሆን ይደረጋል፤
· እስከ 300,000 የሚቆጠሩ የይዞታ ማህደሮችን ከካዳስተር ካርታ ጋር  በልዩ የይዞታ መሬት መለያ ኮድ አማካኝነት እንዲተሳሰሩ በማድረግ እና ርክክብ በመፈጸም ለይዞታ ማረጋገጥ አገልግሎት ዝግጁ ይደረጋሉ፣

· በከተማዋ የሚገኙ እና እስከ 400,000 የሚገመቱ የይዞታ ቁራሽ መሬቶች የይዞታ መብት በማረጋገጥ እና የወሰን ማካለል በማድረግ ለምዝገባ ዝግጁ ይሆናሉ፣ 
3. የፕሮጀክቱ አደረጃጀት 

የፕሮጀክት ጽ/ቤቱ በማእከል፣ በክፍለ ከተማ እና በመስክ የሚቋቋሙ ጽ/ቤቶች ኖሮት የይዞታ ማረጋገጥ፣ የይዞታ ማህደር ማደራጀት፣ እና የግንዛቤ መፍጠር ተግባራትን ማከናወን እንዲችል ሆኖ የሚደራጅ ይሆናል፡፡ ከተመለከቱት ተግባራት በማእከል በሚቋቋመው የፕ/ጽ/ቤቱ እና በክፍለ ከተማ ጽ/ቤቶች ያልተማከለ አሰራርን መሰረት በማድረግ የሚከናወኑ ይሆናል፡፡ ስለሆነም የክፍለ ከተማ ጽ/ቤቶች የራሳቸው አቅም ፈጥረውና  አደረጃጀት ኖሯቸው በሃላፊነት የሚተገብሯቸው ናቸው፡፡ የክ/ከተማ ጽ/ቤቶች በሃላፊነት የሚተገብሯቸውን የይዞታ ማረጋገጥ የኦፕሬሽን እና የህዝብ ንቅናቄ ተግባራትን የማእከል የፕ/ጽ/ቤቱ የክትትል፣ ቁጥጥርና እና ድጋፍ የመስጠት ሃላፊነት ይኖረዋል፡፡ 

3.1. የማእከል ጽ/ቤት አደረጃጀት

የይዞታ ማረጋገጥ የፕ/ጽ/ቤት በዋና ሥራ አስኪያጅ የሚመራ ዋና ጽ/ቤት በማእከል የሚኖረው ሲሆን በሥሩ የመብት ማረጋገጥ እና የወሰን ማካለል ተግባራትን የሚመሩ እና የሚከታተሉ አስተባባሪዎች ይኖሩታል፡፡  

3.2. የክፍለ ከተማ ጽ/ቤት አደረጃጀት 

የይዞታ ማረጋገጥ ፕሮጀክት ጽ/ቤቶች በሁሉም ክፍለ ከተሞች የሚቋቋሙ ሲሆን ጽ/ቤቶቹ በሥራ አስኪያጅ የሚመሩ ይሆናል፡፡ ጽ/ቤቶቹ የመስክ የይዞታ ማረጋገጥ የኦፕሬሽን ስራዎችን የሚከታተሉ የመብት ማረጋገጥና የወሰን ማካለል አስተባባሪ፣ የይዞታ ማህደር አደራጅ እና የህዝብ ንቅናቄ ቡድኖች እንዲኖራቸው ሆኖ የሚደራጁ ይሆናል፡፡
3.3. የመስክ ጽ/ቤት አደረጃጀት 

ሀ/
የይዞታ ማረጋገጥ የሚደረግባቸው ቀጠናዎች እና ሰፈሮች አማካኝ እና አመች በሆነ ቦታ የቀጠና የይዞታ ማረጋገጥ  ጽ/ቤት የሚከፈት ሲሆን ጽ/ቤቱ የሚመራው በይዞታ አረጋጋጭ ሹም ይሆናል፡፡
ለ/ 
በእያንዳንዱ የይዞታ ማረጋገጫ ቀጠና የይዞታ አረጋጋጭ ቡድኖች የሚደራጁ ሲሆን እያንዳንዱ ቡድን የይዞታ መብት መዝጋቢ፣ የወሰን አካላይና የቅየሳ ባለሞያዎችን የሚያቅፍ ይሆናል፡፡
3.4. ሌሎች ውጫዊ አደረጃጀቶች 

ሀ/ 
በከተማ መሬት ይዞታ ምዝገባ አዋጅ እና የይዞታ ማረጋገጥ ደንብ መሰረት በእያንዳንዱ ቀጠና የቅሬታ ሰሚ ጉባዔ እንዲሁም በወረዳና በከተማ ደረጃ የሚቋቋም አማካሪ ኮምሽኖች የሚቋቋሙ ይሆናል 

ለ/
እነዚህ ተጨማሪ አደረጃጀቶች በህግ የተሰጣቸው ሃላፊነቶችና ተግባራት መሰረት ስራቸውን የሚያከናውኑ ይሆናል፡፡

3.5. የፕ/ጽ/ቤቱ ከማ/ን/ም/መ/ ኤጀንሲ ጋር የሚኖረው ተጠሪነት 

የፕሮጀክት ጽ/ቤቱ የኤጀንሲው ፕሮጀክት ሆኖ በስሩ የሚደራጅ ስለሚሆን በማእከል የሚቋቋመው የፕ/ጽ/ቤት ተጠሪነቱ ለኤጀንሲው የማእከል ጽ/ቤት ሲሆን በክፍለ ከተማ የሚቋቋሙ የፕ/ጽ/ቤቶች ለማዕከሉ ፕሮጀክት ጽ/ቤት እና ለክፍለ ከተማ የምዝገባ ጽ/ቤቶች ተጠሪነት  ይኖራቸዋል፡፡
3.6. የፕሮጀክት ጽ/ቤቱ አደረጃጀት ስእላዊ መግለጫ

3.6.1. የፕሮጀክት ጽ/ቤት ጥቅል አወቃቀር 

የሚከተለው ስእላዊ መግለጫ (ስእል 1) በማእከል፣ በክፍለ ከተማ እና በመስክ የሚቋቋሙ የይዞታ ማረጋገጥ የፕሮጀክት ጽ/ቤቶች በመካከላቸው የሚኖረውን የተጠሪነት ቅደም ተከተል እና እነዚህ ጽ/ቤቶች ከኤጀንሲው አደረጃጀትና ሌሎች ተጨማሪ ውጫዊ አደረጃጀቶች ጋር የሚኖራቸውን ግንኙነት የሚያሳይ ነው፡፡

ስእል  1፡- የይዞታ ማረጋገጥ ፕ/ጽ/ቤት ጥቅል አወቃቀር
3.6.2. የይዞታ ማረጋገጥ ፕ/ጽ/ቤት የማእከል፣ የክ/ከተማ እና የመስክ ጽ/ቤቶች አወቃቀር
በዚህ ክፍል ቁጥር 3.6.1 ላይ በተለመከተው ጥቅል የይዞታ ማረጋገጥ ስእላዊ መግለጫ መሰረት በማድረግ በተለያየ ደረጃ የሚቋቋሙት የፕሮጀክቱ የማእከል፣ የክፍለ ከተማ እና የመስክ ጽ/ቤቶች ዝርዝር አደረጃጀት እንደሚከተላው ቀርቧል፤
ሀ/ የማዕከል የይዞታ ማረጋገጥ ፕ/ጽ/ቤት አወቃቀር

ስእል  2፡- የማእከል ይዞታ ማረጋገጥ ፕ/ጽ/ቤት አወቃቀር 
ለ/ የክፍለ ከተማ የይዞታ ማረጋገጥ ፕ/ጽ/ቤት አወቃቀር

ስእል  3፡- የክ/ከተማ ይዞታ ማረጋገጥ ፕ/ጽ/ቤት አወቃቀር

ሐ/ የመስክ የይዞታ ማረጋገጥ ቡድን አወቃቀር

ስእል  4፡- የመስክ ይዞታ ማረጋገጥ ፕ/ጽ/ቤት አወቃቀር

3.6.3. የይዞታ ማረጋገጥ የፕሮጀክት ጽ/ቤት ዝርዝር አወቃቀር ስዕላዊ መግለጫ፤
በዚህ ክፍል ቁጥር 3.6.1 እና 3.6.2 በቅደም ተከተል የተመለከቱትን የፕሮጀክት ጽ/ቤቱ ጥቅል የአወቃቀር እና የፕሮጀክት ጽ/ቤቱ በማእከል፣ በክፍለ ከተማ እና በመስክ የሚያቋቁመቀቸው ጽ/ቤቶች ዝርዝር የአደረጃጀት ስእላዊ መግለጫዎች መሰረት በማድረግ የይዞታ ማረጋገጥ ፕ/ጽ/ቤት የሚከተለው ዝርዝር አወቃቀር ይኖረዋል፤ 

ስእል  5፡- ዝርዝር የይዞታ ማረጋገጥ ፕ/ጽ/ቤት አወቃቀር
3.7. የፕሮጀክት ጽ/ቤቱ ሃላፊነቶችና ዋና ዋና ተግባራት
የፕሮጀክት ጽ/ቤቱ  ለመሬት ይዞታ ምዝገባና መረጃ ኤጀንሲ ተጠሪና በስሩ የሚደራጅ ሆኖ የሚከተሉት ሃላፊነቶችና ዋና ዋና ተግባራት ይኖሩታል፤ 

ሀ/
ፕሮጀክቱ በቀጣይ 3 ዓመታት ስለሚያከናውናቸው ሥራዎች ዝርዝር ዕቅድ (ዝርዝር ተግባራት፣ በጀት፣ መርሃ ግብር እና ሃላፊነቶች) የያዘ የሥራ መጀመሪያ (Inception) ሪፖርት ማዘጋጀት፣

ለ/
በማእከል እና በክፍለ ከተማ ቢሮዎችን በመክፈት አስፈላጊ የሰው ሃይልና ግብአቶች የተሟላ ማድረግ

ሐ/
የይዞታ ማረጋገጥ የኦፕሬሽን ስራዎችን በህግ አግባብና በተቀመጠ የአሰራር ስርአትን መሰረት በማድረግ እያከናወኑ መሆኑን የመከታተል፣ የመቆጣጠር፣ የአሰራር ስርአት የመዘርጋት እና የስልጠና ድጋፍ መስጠት 

መ/ 
የሰው ሃይል የመቅጠርና የመመደብ፣ እንዲሁም አስፈላጊ ግዥዎችን የመፈጸም እና ሊሎች የፋይናንስና የሰው ሃይል አስተዳደር ተግባራት ማከናወን  

ሠ/
የከተማዋን የአስተዳደር አካላትና ባለድርሻ አካላት ጋር ቅንጅት በመፍጠር በከተማ ደረጃ እና በይዞታ ማረጋገጫ ሰፈሮች የተሳካ የህዝብ ንቅናቄ ስራዎችን በመስራት የህዝቡ ተሳትፎ የተረጋገጠ ማድርግ 

ረ/
የይዞታ ማረጋገጥ በሚደረግባቸው  ቀጠናዎችና ሰፈሮች የሚገኙ የይዞታ ማህደሮች በመስክ እና በቢሮ መረጃ በመሰብሰብና ከይዞታ ቁራሽ መሬት ልዩ መለያ ኮድ ጋር እንዲተሳሰሩ በማድረግ ማህደሮቹ ከሚገኙበት የይዞታ ማህደሮች ከይዞታ አስተዳደር የሽግግር ጊዜ ማስተንግዶ ፕ/ጽ/ቤት ማህደር ክፍል እንዲለዩ ማድረግ  

ሰ/
ለርክክብ የተዘጋጁ የይዞታ ማህደሮችን ከሽ/ጊ/ይ/አ/ፕ/ጽ/ቤት አስፈላጊውን ማጣራት በማድረግ ተረክቦ ለይዞታ ማረጋገጥ ስራ ዝግጁ ማድረግ፣ 

ሸ/
የይዞታ ማረጋገጥ በሚካሄድባቸው ቀጠናዎችና ሰፈሮች የይዞታ ማረጋገጥ ከመጀመሩ አስቀድሞ ለወሰን ማካለል እና የቅየሳ ስራ አስፈላጊ የካርታ ውጤቶችን ማዘጋጀት፣ በተለያዩ ተቋማት የሚዘጋጁ ካርታዎችን ማሰባሰብ እና የቅየሳ መቆጣጠሪያ ነጥቦችን ከመለየት ጀምሮ ጥራታቸውን ማረጋገጥ

ቀ/
ለይዞታ ማረጋገጥ በሚደረግባቸው ቀጠናዎችና ሰፈሮች ጽ/ቤቶች በመክፈት አስፈላጊ የመገልገያ መሳሪያዎች፣ የቢሮ መገልገያዎች፣ የተለያዩ ቅጾች እና ሌሎች አስፈላጊ ግብአቶች እንዲሟሉ ማድረግ 

በ/
ይዞታ ማረጋገጥ ሂደት ወደ መብት ፈጣሪ ተቋም የሚላኩ የይዞታ ማህደሮች ለተቋሙ እንዲደርሱ እና  አስፈላጊ ማስተካከያ ተደርጎባቸው በወቅቱ ተመላሽ እንዲሆኑ ክትትል ማድረግ 

ተ/
በቀጠናዎችና ሰፈሮች የይዞታ ማረጋገጥ ሂደት ሲጠናቀቅ ከመስክ የይዞታ ማረጋገጥ ቡድን የሚቀርበውን የይዞታ ማረጋገጥ ውጤት በተዘረጋ ስርአት መሰረት ለክፍለ ከተማው የምዝገባ ጽ/ቤት ማስተላለፍ (ማስረከብ) 

ቸ/
የኤጀንሲውን አመታዊ እቅዶችን መሰረት በማድረግ የፕ/ጽ/ቤቱን እቅድ ማዘጋጀት እና የአፈጻጸም ሪፖረቶች በወቅቱ ማዘጋጀት  


ደ/
በየደረጃው የሚሠሩ የይዞታ ማረጋገጥ ሥራዎች ሲጠናቀቁ የተሞክሮ ቅመራ ሠነድ በማዘጋጀት ማቅረብ፣
ጀ/
የማእከልና ከክፍለ ከተማው የምዝገባ ጽ/ቤት እንዲሁም ሌሎች ባለድርሻ ተቋማት ጋር አብሮ በመስራት የተቀናጀ አሰራር እንዲሰፍን ማድረግ 

አ/
የይዞታ ማረጋገጥ ቡድን በቀጠናዎችና ሠፈሮች በተለዩ የይዞታ ማረጋገጫ ቦታዎች ላይ በመገኘት የይዞታ መብት የማረጋገጥና ወሰን የማካለል ሃላፊነት የሚሉት ዋና ዋናዎቹ ናቸው፡፡ 

3.8. ስልታዊ የይዞታ ማረጋገጥ የስራ ፍሰት

[image: image7.emf]
3.9. የፕሮጀክት ጽ/ቤቱ ዝርዝር ተግባራት 

	ዋና ዋና ተግባራት
	ዝርዝር ተግባራት
	On line
	Off line
	መለኪያ
	ድግግሞሽ
	የሚወስደው ጊዜ
	የሚከናወንበት ቦታ
	ግብአት

	
	
	
	
	
	
	የአንዱ ትግባር 
	የአመት 
	ማእከል
	ክ/ከተማ
	

	በስልታዊ ዘዴ ይዞታ ማረጋገጥ
	ቅድመ ዝግጅት
	
	
	
	
	
	
	
	
	

	
	· የይዞታ ማረጋገጥ ቀጠና/ሰፈር መለየትና በህዝብ ማስታወቂያ ማወጅ 
	
	· 
	ቁጥር
	7
	960 ደቂቃ
	6720
	· 
	· 
	

	
	· ቢሮ መክፈት፣ ግብአት ማሟላት፣ የሰው ሃይል መመደብ፣ አስፈላጊ ካርታዎችና ቅጾች እንዲሟሉ ማድረግ
	
	· 
	ቁጥር
	14
	24 ሰአት
	336
	· 
	· 
	

	
	· ታዛቢ እና ቅሬታ ሰሚ ጉባኤዎች ማቋቋም
	
	· 
	ቁጥር
	1
	960 ደቂቃ
	16 ሰአት
	· 
	· 
	

	
	የምዝገባ ጥሪና መረጃ መሰብሰብ
	
	
	
	
	
	
	
	
	

	
	· የይዞታ ይረጋገጥልኝ ጥያቄ እንዲያቀርቡ ለባለይዞታዎች ጥሪ ማድረግ
	
	· 
	ቁጥር
	7
	5 ቀን
	35 ቀን
	
	· 
	

	
	· የይረጋገጥልኝ ጥያቄ አቅራቢዎች ማመልከቻና ደጋፊ ሰነዶችን በመቀበል ማህደር ማደራጀት 
	
	· 
	ቁጥር
	7000
	5 ደቂቃ
	583 ሰአት
	
	· 
	

	
	· ያልተሟሉ መረጃዎችና ሲኖሩ  ለመብት ፈጣሪ ተቋም አደራጅቶ ለውሳኔ መላክ
	
	· 
	ቁጥር
	100
	40 ደቂቃ
	67 ሰአት
	
	· 
	


	
	· በእያንዳንዱ ይዞታ ላይ በመገኘት ዝርዝር የመብት መረጃን የመብት መመዝገቢያ ቅጽ ላይ አረጋግጦ በመመዝገብ ባለይዞታዎች እንዲፈራረሙ ማድረግ


	
	· 
	ቁጥር
	7000
	30 ደቂቃ
	350 ሰአት
	
	· 
	

	
	ወሰን ማካለል
	
	
	
	
	
	
	
	
	

	
	· የወሰን ማካለል ከመደረጉ አስቀድሞ በእያንዳነዱ የይዞታ መሬት ላይ የመስክ ቅኝት በማድረግ ጠቋሚ ካርታው የሚጎድሉትን በመለየት የማስተካከል ስራ ማከናወን 

· 
	
	· 
	ቁጥር
	7
	7 ሰአት
	49 ሰአት
	
	· 
	

	
	· የወሰን ማካለል ፕሮግራም በማውጣት ባለይዞታዎች በይዞታቸው እንዲጠባበቁ ማድረግ
	
	· 
	ቁጥር
	7000
	5 ደቂቃ
	583 ሰአት
	
	· 
	

	
	· በልኬት የወሰን ማካለል ስራ ማከናወን
	
	· 
	ቁጥር
	7000
	50 ደቂቃ
	5833 ሰአት
	
	· 
	

	
	· የወሰን ማካለል ቅጽ በመሙላትና አዋሳኝ ባለይዞታዎችን ጨምሮ መስማማታቸውን በቅጹ  እንዲፈራረሙ ማድረግ 
	
	· 
	ቁጥር
	7000
	20 ደቂቃ
	2333 ሰአት
	
	· 
	

	
	ቅየሳ ማከናወን
	
	
	
	
	
	
	
	
	

	
	· የወሰን ማካለል ሪፖርት መረከብ
	
	· 
	ቁጥር
	7000
	5 ደቂቃ
	583 ሰአት
	
	· 
	

	
	· ቋሚ መቆጣጠሪያ ነጥቦች መለየት 
	
	· 
	ጊዜ
	1
	12 ሰአት
	12 ሰአት
	
	· 
	

	
	· ቅየሳ ማካሄድ
	
	· 
	ቁጥር
	7000
	1፡40 ሰአት
	11690
	
	· 
	

	
	· የቅየሳ ውጤቶችን በማደራጀት ርክክብ መፈጸም
	
	· 
	ቁጥር
	7000
	1 ሰአት
	7000 አአት
	
	· 
	

	
	ማረጋገጥ፣ ቅሬታ ማስተናገድና ማጠናቀቅ
	
	
	
	
	
	
	
	
	

	
	· የቅየሳ መረጃውን መሰረት በማድረግ የካዳስተር ካርታ ማዘጋጀት
	
	· 
	ቁጥር
	70
	7 ሰአት
	490 ሰአት
	
	· 
	

	
	· የመብት ማረጋገጥ የውጤት ማሳወቂያ ቅጽ ሞልቶ ማዘጋጀት
	
	· 
	ቁጥር
	35
	3 ቀን
	105 ቀን
	
	· 
	

	
	· ተደራጅቶ የቀረበለትን የመብትና የወሰን ማካለል መረጃዎችን መርምሮ ውሳኔ በመስጠት ውጤቱን ለህዝብ ይፋ ማድረግ
	
	· 
	ቁጥር
	35
	3 ቀን 
	105 ቀን
	
	· 
	

	
	· በውጤቱ ላይ ቅሬታ ያላቸው ባለይዞታዎች ቅሬታቸውን ሲያቀርቡ ለቅሬታ ሰሚ ጉባኤ በማቅረብ ውሳኔ እንዲያገኝ ማድረግ   
	
	· 
	ጊዜ
	7
	15 ቀን
	105
	
	· 
	

	
	· የይዞታ ማረጋገጥ ስራው መጠናቀቁን በማሳወቅ የመጨረሻ ውጤቱን በማደራጀት ለምዝገባ መላክ
	
	· 
	ቁጥር
	35
	1 ሰአት
	35 ሰአት
	
	· 
	

	የይዞታ ማህደሮችን እንደገና ማደራጀት  
	ማሕደሮችን መለየት
	
	
	
	
	
	
	
	
	

	
	· የይዞታ ማረጋገጥ ለማድረግ  የተለዩ ቀጠናዎች/ሰፈሮችን መሰረት ያደረገ አስፈላጊ ግብአት ማደራጀት (የይዞታ መሬት ካርታ፣ ልዩ መለያ ኮድ፣ መመዝገቢያ ቅጽ …) 
	
	· 
	ቁጥር
	70
	14 ሰአት
	980 ሰአት
	
	· 
	

	
	· የይዞታ መሬት ካርታውን በመሬት በማረጋገጥና ማስተካከል የሚፈልጉትን በማስተካከል ሁሉም ይዞታዎች ልዩ መለያ ኮድ እንዲኖራቸው ማድረግ 
	
	· 
	ቁጥር
	70
	28 ሰአት
	1960 ሰአት
	
	· 
	

	
	· በመስክ ወይም የCIS መረጃን መሰረት በማድረግ ማህደሮቹን ከማህደር ክፍል ለመለየት አስፈላጊ ገላጭ መረጃዎችን አስቀድሞ በተዘጋጀ ቅጽ በመጠቀም መሰብሰብ 
	
	· 
	ቁጥር
	7000
	10 ደቂቃ
	1167 ሰአት
	
	· 
	

	
	· በቅጽ የተሰበሰበውን መረጃ በመጠቀም ማህደሮቹ ከማህደር ክፍል እንዲለዩ ማድረግ 
	
	· 
	ቁጥር
	7000
	5 ደቂቃ 
	583 ሰአት
	
	· 
	

	
	እንዲረጋገጡ ጥያቄ ማቅረብ
	
	
	
	
	
	
	
	
	

	
	· የተለዩትን የይዞታ ማህደሮች የይዞታ አስተዳደር የሽግግር ጊዜ መስተንግዶ ፕ/ጽ/ ቤት ስለትክክለኛነታቸው እንዲያረጋግጥ ማድረግ
	
	· 
	ቁጥር
	70
	10  ደቂቃ
	 10 ሰአት
	
	· 
	

	
	ርክክብ መፈጸምና ማስተላለፍ
	
	
	
	
	
	
	
	
	

	
	· የተዘረጋ ስርአትን መሰረት በማድረግ ርክክብ መፈጸም
	
	· 
	ቁጥር
	7000
	15 ደቂቃ
	175 ሰአት
	
	· 
	

	
	· ርክክብ የተፈጸመባቸው ማህደሮችን ለይዞታ ማረጋገጥ ቡድን ማስረከብ
	
	· 
	በቁጥር
	70
	1 ሰአት
	70 ሰአት
	
	· 
	

	
	ማስተካከያ እንዲደረግባቸው ማድረግ
	
	
	
	
	
	
	
	
	

	
	· በመስክ የይዞታ ማረጋገጥ ሂደት በይ/አ/ሽ/ጊ/መ/ፕ/ጽ/ቤት ማስተካከያ እንዲደረግባቸው የተለዩ ማህደሮችን  ከነምክንያታቸው ማደራጀት
	
	· 
	ቁጥር
	700
	30 ደቂቃ
	35 ሰአት
	
	· 
	

	
	· የይ/አ/ሽ/ጊ/መ/ፕ/ጽ/ቤት ማህደሮቹን አስፈላጊ ማስተካከያ በማድረግ በወቅቱ ምላሽ እንዲሰጥ ክትትል ማድረግ
	
	· 
	ቁጥር
	70
	15 ቀን
	1050 ቀን
	
	· 
	

	
	· ማህደሮቹ አስፈላጊውን ማስተካከያ ከተደረገባቸው በኋላ በመረከብ ለይዞታ ማረጋገጥ ቡድን እንዲደርሱ ማድረግ
	
	· 
	ቁጥር
	70
	30 ደቂቃ
	35 ሰአት
	
	· 
	

	
	
	
	
	
	
	
	
	
	
	

	የግንዛቤ መፍጠርና ማስረጽ
	ስትራቴጂክ ሰነድ ማዘጋጀት 
	
	
	
	
	
	
	
	
	

	
	· የግንዛቤ መፍጠር  ዝርዝር ግቦችን እና  ተግባራትን መለየት
	
	· 
	ጊዜ
	1
	2 ሰአት
	2 ሰአት
	· 
	
	

	
	· በግንዛቤ መፍጠር የሚያስፈልጋቸው ክፍሎችን መለየት
	
	· 
	ጊዜ
	1
	1 ሰአት
	1 ሰአት
	· 
	
	

	
	· የግንዛቤ መፍጠር የሚያስፈልጋቸውን ክፍሎች መሰረት በማድረግ መተላለፍ የሚገባውን መልእክቶችና ይዘታቸውን መወሰን 
	
	· 
	ጊዜ
	1
	5 ሰአት
	5 ሰአት
	· 
	
	

	
	· መልእክቱን ለማሰተላለፍ ተስማሚ ሚዲያ መምረጥ (ለምሳሌ የኤሌክትሮኒክ፣ የህትመት)
	
	· 
	ጊዜ
	1
	2 ሰአት
	2 ሰአት
	· 
	
	

	
	· መልእክት የሚተላለፍበት  የድግግሞሽ መጠንን መወሰን
	
	· 
	ጊዜ
	1
	1 ሰአት
	1 ሰአት
	· 
	
	

	
	· የግንዛቤ መስጫ ስትራቴጂክ ረቂቅ ሰነድ አዘጋጅቶ አስተያየት እንዲሰጥበት ማድረግ  
	
	· 
	ቁጥር
	1
	24 ሰአት
	24 ሰአት
	· 
	
	

	
	· የተገኘውን ግብረመልስ በማካተት ሰነዱን ማጸደቅ
	
	· 
	ቁጥር
	1
	7 ሰአት
	7 ሰአት
	· 
	
	

	
	ተግባራዊ ማድረግ
	
	
	
	
	
	
	
	
	

	
	· አስፈላጊ ዝግጅቶችና ግባአቶች እንዲሟሉ ማድረግ
	
	· 
	ጊዜ 
	70
	7 ሰአት
	49 ሰአት
	· 
	· 
	

	
	· የግንዛቤ መስጫ ፕሮግራሞችና መድረኮች ላይ ዝግጅቶች ማቅረብ 
	
	· 
	ጊዜ
	25
	2 ሰአት
	50 ሰአት
	· 
	· 
	

	
	· የተለያዩ አደረጃጀቶችን በመጠቀም፣ ቤት ለቤት እና በይዞታ ማረጋገጥ ቀጠናዎች/ሰፈሮች በሚደረጉ የቅስቀሳ ስራዎች ማከናወን
	
	· 
	ጊዜ
	70x40
	7 ሰአት
	2800 ቀን
	· 
	· 
	

	
	· የኤሌክትሮኒክና የህትመት ሚዲያዎችን በመጠቀም መልእክት ማስተላለፍ
	
	· 
	ጊዜ
	100
	1 ሰአት
	100 ሰአት
	· 
	· 
	

	
	· የተከናወኑ የህዝብ ግንዛቤ ስራዎች ውጤታማነትና በሚፈለገው ደረጃ መከናወናቸውን መገምገም 
	
	· 
	ጊዜ
	70
	7 ሰአት
	490 ሰአት
	· 
	· 
	

	የአሰራር፣ የአገልግሎትና የመረጃ አያያዝ  ጥራትና ቁጥጥር
	· የይዞታ ማረጋገጥ የህግና የአሰራር መመሪያዎች፣ ማኑዋሎች፣ ስታንዳድዶች፣ ቅጾች ዝግጅት እና ክለሳ ማከናወን
	
	· 
	ጊዜ
	1
	49 ሰአት
	49 ሰአት
	· 
	
	

	
	· የህግና የአሰራር ስርአቶች በትክክል ጥቅም ላይ መዋላቸውን ለመከታተል የሪፖርት አቀራረብ ስርአት መዘርጋት 
	
	· 
	ቁጥር 
	1
	15 ሰአት
	15 ሰአት
	· 
	
	

	
	· የህግና የአሰራር ስርአቶች በሁሉም ክፍለከተሞች በትክክል እና በተመሳሳይ ሁኔታ ጥቅም ላይ መዋላቸውን መከታተል
	
	· 
	ጊዜ
	48
	5 ሰአት
	240 ሰአት
	· 
	
	

	
	· የሰነዶችና ማህደሮች አያያዝና አጠባበቅ አስተማማኝ መሆኑን መከታተል
	
	· 
	ጊዜ
	48
	5 ሰአት
	240 ሰአት
	· 
	· 
	

	
	· የአሰራር ክፍተቶች በመለየት እና ዝርዝር ጥናት በማድረግ የመፍትሄ ሃሳብ ማቅረብ 
	
	· 
	ቁጥር
	12
	24 ሰአት
	288 ሰአት
	· 
	
	

	
	· የመፍትሄ ሃሳቡን ሁሉም ፈጻሚ ክ/ከተሞች በተመሳሳይ ሁኔታ እንዲውቅትና ተግባራዊ እንዲያደርጉት ማድረግ
	
	· 
	ቁጥር
	12
	2 ሰአት
	24 ሰአት
	· 
	
	

	
	· ከፈጻሚዎች አመለካከትና ስነ-ምግባር ችግር ጋር ተያይዞ የሚቀርቡ ጥቆማዎችን መቀበል 
	
	· 
	ቁጥር
	100
	15 ደቂቃ
	25 ሰአት
	· 
	· 
	

	
	· ለቀረቡ ጥቆማዎች መረጃ በማደራጀት ማስተካከያ አንዲደረግባቸው ማድረግ
	
	· 
	ቁጥር
	100
	1 ሰአት
	100 ሰአት
	· 
	· 
	

	
	· ባለይዞታዎች በሂደቱ ከሚሰጣቸው አገልግሎት አኳያ ያላቸውን እርካታ ዳሰሳ ማድረግ
	
	· 
	ቁጥር
	12
	24
	288 ሰአት
	· 
	· 
	

	
	የተቀናጀ የአሰራር ስርአት መዘርጋት
	
	
	
	
	
	
	
	
	

	
	· የይዞታ ማረጋገጥ ስራ ባለድርሻ አካላት ጋር የሚከናወኑ ተግባራትን መለየት
	
	· 
	ጊዜ
	1
	2 ሰአት
	2 ሰአት
	· 
	· 
	

	
	· ከባለድርሻ አካላት ጋር የመግባቢያ ስምምነቶችን በማዘጋጀት መፈጸም
	
	· 
	ቁጥር
	5
	15 ሰአት
	75 ሰአት
	· 
	· 
	

	
	· የጋራ ስምምነቱን መሰረት በማድረግ መደበኛ ግንኙነት፣ ማድረግ 
	
	· 
	ቁጥር
	120
	2 ሰአት
	240 ሰአት
	· 
	· 
	

	
	· ሂደቱን መከታተልና መገምገም
	
	· 
	ጊዜ
	96
	2 ሰአት
	202 ሰአት
	· 
	· 
	

	
	ተሞክሮ መቀመር
	
	
	
	
	
	
	
	
	

	
	· በእያንዳንዱ ቀጠናዎች/ሰፈሮች በየእለቱ የታዩ የሰአራር ክፍተቶችን ጠንካራና ደካማ ጎኖችን በተመለከተ መረጃ መሰብሰብ 
	
	· 
	ቁጥር
	70
	40 ሰአት
	2800 ሰአት
	· 
	· 
	

	
	· መረጃዎቹን ማደራጀት፣ መተንተንና መተርጎም
	
	· 
	ቁጥር
	4
	25 ሰአት
	100 ሰአት
	· 
	· 
	

	
	· የተገኘን ውጤት በረቂቅ ሰነድ አዘጋጅቶ አስተያየት መቀበልና ማስተቸት
	
	· 
	ቁጥር
	4
	25 ሰአት
	100 ሰአት
	· 
	· 
	

	
	· የመጨረሻ የተሞክሮ ሰነድ ማዘጋጀት
	
	· 
	ቁጥር
	4
	10 ሰአት
	40 ሰአት
	· 
	· 
	

	
	· በተቀመረው ተሞክሮ ላይ ስልጠና መስጠት 
	
	· 
	ቁጥር
	10 x 4
	2 ሰአት
	80 ሰአት
	· 
	· 
	

	
	· ወቅታዊ ሪፖርቶ ማዘጋጀት
	
	· 
	በቁጥር
	15
	5 ሰአት
	75 ሰአት
	· 
	· 
	

	
	· 
	
	
	
	
	
	
	
	
	

	የእቅድ ክትትል፤ ድጋፍና ግምገማ  
	· የኤጀንሲውን እቅድ መሰረት ያደረገ ዝርዝር የፕሮጀክት ጽ/ቤቱን እቅድ ማዘጋጀት
	
	· 
	በቁጥር
	1
	25 ሰአት
	25 ሰአት
	· 
	
	

	· 
	· ዝርዝር የክ/ ከተማ ፕሮጀክት ጽ/ቤቶች እቅድ ማዘጋጀት
	
	· 
	በቁጥር
	10
	25 ሰአት
	250 ሰአት
	
	· 
	

	
	· እቅዱ ላይ ውይይት እንዲደረግባትና እንዲዳብር በማድረግ ማጸደቅ
	
	· 
	በጊዜ
	11
	5 ሰአት
	55 ሰአት
	· 
	· 
	

	
	· እቅዱን ተግባራዊ ከመደረጉ አስቀድሚ ሁሉም አመራርና ፈጻሚ ግልጽ ግንዛቤ እንዲኖራቸው ማድረግ
	
	· 
	ጊዜ
	11
	2 ሰአት
	22 ሰአት
	· 
	· 
	

	
	· የእቅድ አፈጻጸም ክትትልና ድጋፍ መስጫ ቸክ ሊስት ማዘጋጀት
	
	· 
	ቁጥር
	1
	10 ሰአት
	10 ሰአት
	· 
	· 
	

	
	· ቸክ ሊስቱን መሰረት በማድረግ መደበኛ ክትትል ማድረግና መረጃ ማሰባሰብ
	
	· 
	ጊዜ
	48
	2 ሰአት
	96 ሰአት
	· 
	· 
	

	
	· የተሰበሰበውን መረጃ መሰረት በማድረግ አፈጻጸሙን መገምገም 
	
	· 
	ጊዜ 
	48 
	1 ሰአት
	48 ሰአት
	· 
	· 
	

	
	· ድጋፍ የሚሹ ጉዳዮችን ለይቶ መደገፍ
	
	· 
	ጊዜ
	240
	2 ሰአት
	480 ሰአት
	· 
	· 
	

	
	
	
	
	
	
	
	
	
	
	

	አቅም ግንባታ
	ስልጠና መስጠት
	
	
	
	
	
	
	
	
	

	
	· የስልጠና ፍላጎት መለየት
	
	· 
	ቁጥር
	1
	10 ሰአት
	
	· 
	· 
	

	
	· ስልጠናው እንዲሰጥ ከአስፈላጊ መረጃ ጋር ለአቅም ግንባታ ክፍል ማቅረብ 
	
	· 
	ቁጥር
	10
	15 ደቂቃ
	150 ደቂቃ
	· 
	· 
	

	
	· ስልጠናውን መከታተል
	
	· 
	ቁጥር
	10
	2 ሰአት
	20 ሰአት
	· 
	· 
	

	
	· ስልጠናውን መገምገም 
	
	· 
	ቁጥር
	10
	2 ሰአት
	20 ሰአት
	· 
	· 
	

	
	የሰው ሃይል ማሟላት
	
	
	
	
	
	
	
	
	

	
	· የሰው ሃይል ፍላጎት መለየት
	
	· 
	ቁጥር
	1
	2 ሰአት
	2 ሰአት
	· 
	· 
	

	
	· በቅጥር፣ በዝውውር ወይም በምደባ እንዲሟላ ድጋፍ መስጠት
	
	· 
	በጊዜ
	1
	10 ሰአት
	10 ሰአት
	· 
	· 
	

	
	· ምደባና ድጋፍ መስጠት
	
	· 
	በጊዜ 
	1
	10 ሰአት
	10 ሰአት
	· 
	· 
	

	
	ግብአት ማሟላት
	
	· 
	
	
	
	
	· 
	
	

	
	· በማእከልና በክ/ከተማ የግብአት ፍላጎት መለየት 
	
	· 
	ቁጥር 
	1
	5 ሰአት
	5 ሰአት
	· 
	· 
	

	
	· ጥያቄ ማቅረብ 
	
	· 
	ቁጥር
	1
	2 ሰአት
	2 ሰአት
	· 
	· 
	

	
	· እንዲሟላ ክትትል ማድረግ
	
	· 
	ጊዜ
	10
	1 ሰአት
	20 ሰአት
	· 
	· 
	

	
	· ግብአቱን ለሚፈልግ ክፍል በወቅቱ እንዲደርስ ማድረግ 
	
	· 
	ጊዜ 
	2
	2 ሰአት
	4 ሰአት
	· 
	· 
	

	
	· አጠቃቀሙን መከታተል
	
	· 
	ጊዜ
	48
	15 ደቂቃ
	4 ሰአት
	· 
	· 
	


3.10. የሚጠበቁ ዋና ዋና ውጤቶች

የፕሮጀክት ጽ/ቤቱን አቅም ለመገንባት ከሚከናወኑ የሰው ሃይል ማሟላት፣ ስልጠና መስጠት፤ አስፈላጊ ግዥ መፈጸም እና የተሟላ ግብአት እንዲኖር ማድረግ ከሚሉት በተጨማሪ የጽ/ቤቱ አብይ ተግባራት ሲያከናወኑ የሚጠበቁ ዋና ዋና ውጤቶች መካከል የሚከተሉት ይገኙበታል፤ 

ሀ/ የሥራ መጀመሪያ (Inception) እና በተለያየ ወቅት የሚቀርቡ የአፈጻጸም፣ የተሞክሮ ቅመራ ሪፖርቶች፣

ለ/ ከይዞታ አስተዳደር የሽግግር ጊዜ መስተንግዶ ፕ/ጽ/ቤት ተለይተው፣ ተረጋግጠው እና ርክክብ ተፈጽሞባቸው ለይዞታ ማረጋገጥ ዝግጁ የሆኑ የይዞታ ማህደሮች 

ሐ/
የይዞታ ማረጋገጥ አላማና ተግባርን የተረዱ ነዋሪዎችና ባለድርሻ አካላት 

መ/
ከ2006 – 2007 በሁለት አመት ጊዜ ውስጥ የይዞታ ማረጋገጥ በማድረግ ለምዝገባ የሚላኩ 150000 ይዞታዎች እና በቀጠያነት የይዞታ ማረጋገጥ የሚደረግባቸው ቀሪ ይዞታዎች  

3.11. የክትትልና ድጋፍ ስርአት 

ሀ/ ከባለ ድርሻ አካላትና ከመስተዳድር የተለያየ ደረጃ የሚገኙ መዋቅሮችና ከኤጀንሲው ጽ/ቤቶች ጋር  ትስስር እና ቅንጅታዊ አመራር እንዲኖር ማድረግ፣

ለ/
ጠንካራ የክትትልና ድጋፍ ስርአት መዘርጋት 

ሐ/
የይዞታ ማረጋገጥ አላማና ተግባርን እንዲሁም አስፈላጊነት ህዝቡ እንዲረዳ እና ሙሉ ተሳትፎ የተረጋገጠ ማድረግ 

መ/ የአፈፃፀም ሂደቱን በየጊዜው በመፈተሽ ተገቢውን ማስተካከያ የሚደረግበት ሥርዓት መዘርጋት፣

ሠ/ ተከታታይነት ያለው የአቅም ግንባታ ማከናወን

ረ/ በማእከል፣ በክፍለ ከተማና በመስክ ጽ/ቤቶች መካከል የሚደረግ የአፈጻጸም ሪፖረት አቀራረብ እና አሰራር ስርአት መዘርጋት 

4. የሰው ሃይል ፍላጎት እና ክፍያ 

4.1. የሰው ሃይል ፍላጎት መግለጫ

· የፕሮጀክት ጽ/ቤቱ ለ2006 – 2007 ዓ. ም. ለሚያከናውነው የይዞታ ማረጋገጥ ተግባር የሰው ሃይል ፍላጎት በሚከተለው ሰንጠረዥ የተመለከተ ሲሆን በዚህ መሰረት በማእከል 16 በየአንዳንዱ ክፍለ ከተማ 39 በአጠቃላይ በማእከልና በአስሩ ክፍለ ከተሞችን ጨምሮ 406 ሰራተኛ የሚኖረው ይሆናል፡፡ 

· ከጠቅላላ የፕሮጀክቱ ሰራተኞች መካከል 180 ሰራተኞች በ40 የይዞታ ማረጋገጥ ቡድኖች ውስጥ ሆነው የመስክ የይዞታ ማረጋገጥ ተግባር የሚያካናውኑ ይሆናሉ፡፡ ይህን ቁጥር ለመወሰን አንድ የይዞታ ማረጋገጥ ቡድን በቀን ቢያንስ 10 ይዞታዎችን ማረጋገጥ እንደሚችል ግምት ውስጥ በማስገባት ነው፡፡ የቅየሳ ስራዉ በከተማ ውስጥ በአስቸጋሪ ሁኔታ የሚከናወን እና ከመስክ ልኬት በተጨማሪ የቢሮ ውስጥ የመረጃ ማደራጀት ተግባርንም ማከናወን ስለሚያካትት ይህን ቁጥር ለማሳካት ከፍተኛ ጥረት የሚጠይቅ ይሆናል፡፡ ስለሆነም የይዞታ ማረጋገጥ ቡድን፣ በተለይም የቅየሳ ባለሞያዎች በሂደት እና እንደአስፈላጊነቱ  ቁጥሩ ሊጨምር እንደሚችል መገንዘብ ይቻላል፡፡ በተጨማሪም ይህን የይዞታ አረጋጋጭ ቡድን ብዛቱን ለመወሰን በአንድ የይዞታ ማረጋገጫ ቀጠና ውስጥ የሁለት ወር  የቆይታ ጊዜ   እና በአንድ አመት የይዞታ ማረጋገጥ በማድረግ ለማጠናቀቅ የታቀደውን የ75000 የይዞታ መጠንን  ግምት  ውስጥ በማስገባት ነው፡፡

· ከይዞታ አረጋጋጭ ቡድኖች ከያዙት ሰራተኞች በመቀጠል ከፍተኛ ቁጥር የሚይዙት በማእከልና በክፍለ ከተማ በቢሮ የይዞታ ማረጋገጥ ስራን የማስተባበር፣ የክትትል እና ድጋፍ አገልግሎት የሚሰጡ 68 እና በክፍለ ከተሞች የይዞታ ማህደሮችን ለማደራጀት የሚያስፈልጉ 60 ሰራተኞች ይገኙበታል፡፡ የይዞታ ማህደሮችን የማደራጀት ተግባር በተመለከተ  በሙከራ ትግበራ የተገኘውን ልምድ መሰረት በማድረግ የተወሰነ ቁጥር ሲሆን ከስራው ስፋት አኳያ ዝቅተኛ የሚባል ነው፡፡ 

·  እንዲሁም የፕ/ጽ/ቤቱ በማእከልና በክፍለ ከተማ ደረጃ 11 የጽ/ቤት ሃላፊዎች ፣ 30 ለግንዛቤ መፍጠርና ስርጸት እንዲሁም ውስን የጽ/ቤት ሰራተኞች የሚኖሩት ይሆናል፡፡

· የፕሮጀክት ጽ/ቤቱ በመስክ የሚከናወኑ ተግባራት ያሉትና በየጊዜው የመስክ ቢሮዎች ለውጥ የሚያደርግ ስለሚሆን በዚህ የሰው ሃይል ፍላጎት ከተመለከተው በተጨማሪ እንደሁኔታው የጊዚያዊ ሰራተኞች ቅጥር የሚፈጽም ይሆናል፡፡

4.2. ደመወዝ እና ልዩ ልዩ ክፍያዎች 
· የፕ/ጽ/ቤቱ የስራ መደቦች እና ደረጃቸው በሁለት ሰንጠረዦች (በሰንጠረዥ 1 እና 2) የቀረበ ሲሆን የደመወዝ መጠናቸውን ለመወሰን በመሬት ተቋማት የፕሮጀክት አወቃቀር ያላቸው መስሪያ ቤቶችን ተሞክሮ እና የስራው ስፋትና ውስብስብነትን ግምት ውስጥ ለማስገባት ተሞክሯል፡፡ ተሞክሮ የተወሰደባቸው መስሪያ ቤቶች የተቀናጀ የመሬት መረጃ ስርአት ዝርጋታ ፕ/ጽ/ቤት እና የአዲስ አበባና ዙሪያዋ ኦሮሚያ ልዩ ዞን የተቀናጀ የጋራ ልማት ፕ/ጽ/ቤት ሲሆኑ የሁለቱም የፕሮጀክት ጽ/ቤቶች የደመወዝ ስኬል ጥናቶች ቀርበው በመነሻነት ጥቅም ላይ ውለዋል፡፡ 

· ለተሞክሮ የተወሰዱት ሁለት የፕሮጀክት መስሪያ ቤቶች ያስጠኑትን የደመወዝ ስኬል ወቅታዊ ለማድረግ መስሪያ ቤቶቹ ካስጠኑት የደመወዝ ስኬል ላይ መጠነኛ ማሻሻያ የተደረገ ሲሆን የአዲስ አበባና ዙሪያዋ ኦሮሚያ ልዩ ዞን የተቀናጀ የጋራ ልማት ፕ/ጽ/ቤት በተመሳሳይ ምክንያት ያደረገውን የደመወዝ ማሻሻያን እንደ ግብአት ለመጠቀም ተሞክሯል፡፡ 

· ተሞክሮ የተገኘባቸውን የፕሮጀክት ጽ/ቤቶች የደመወዝ ስኬልን መሰረት በማድረግና የስራ መደቦቹ የሚጠይቁትን ከፍተኛ ሃላፊነቶችና ተግባራት ግምት ውስጥ በማስገባት የፕሮጀክት ጽ/ቤቱ የተልእኮ ፈጻሚ መደቦች መነሻ የደመወዝ መጠን የማ/ን/ም/መ/ኤ የጸደቀ የደመወዝ ስኬልን መሰረት በማድረግ ፕሮፖዛል የቀረበ ሲሆን (አባሪ 1) የመነሻ ደመወዙ የኤጀንሲው የደመወዝ ስኬል ላይ ለእያንዳንዱ ደረጃ ከፍታ ከተመለከተው የመነሻ ደመወዝ ከ30 – 55 በመቶ ጭማሪን ታሳቢ በማድረግ የተዘጋጀ ነው፡፡ 

· የፕሮጀክት ጽ/ቤቱ ዋና ስራ አስኪያጅ በወር የሚከፈል የቤት አበል 1050፣ ለተንቀሳቃሽ ስልክ የካርድ ክፍያ 700 እና ማትጊያ 1700 የሚኖረው ሲሆን በማእከል የመብት ማረጋገጥ ማስተባበሪያ ዴስክ፣ የወሰን ማካለልና ቅየሳ ማስተባበሪያ ዲስክ እና የክፍለ ከተማ የፕ/ጽ/ቤት ሥራ አስኪያጆች የቤት አበል  1050፣ ለተንቀሳቃሽ ስልክ የካርድ ክፍያ 500 እና ማትጊያ 1500 እንደሚከፈል ታሳቢ ተደርጓል፡፡
· በማእከልና በክ/ከተማ ጽ/ቤቶች የቡድን መሪዎች፣ ከፍተኛ ባለሞያዎች እና የቀጠና የይዞታ አረጋጋጭ ሹሞች የትራንስፖርት አገልግሎት የማያገኙ ከሆነ የትራንስፖርት አበል ክፍያ 500 ብር እንዲሁም የተንቀሳቃሽ ስልክ ካርድ ክፍያ 300 ብር እንደሚከፈል ታሳቢ ተደርጓል፡፡
· በዚህ ሰነድ የቀረበው የደመወዝ መጠንና የተለያዩ ክፍያዎች መሰረት በማድረግ የፕ/ጽ/ቤቱ በዝርዝርና በስፋት የራሱ የደመወዝ ስኬልና የሰራተኛ ጥቅማ ጥቅሞችን የሚከፍልበት መመሪያ በማዘጋጀት የማጸደቅና በየወቅቱ እንደአስፈላጊነቱ የሚሻሽለው ይሆናል ተብሎ ይጠበቃል፡፡ ስለሆነም የፕሮጀክት ጽ/ቤቱ የተጣለበትን ከፍተኛ ሃላፊነት ለመወጣት እንዲችል ከላይ ከተመለከቱት የተለያዩ የሰራተኛ ጥቅማ ጥቅሞች በተጨማሪ  የፕሮጀክት ጽ/ቤቱ መደበኛ ስራ በመስክ የሚከናወን እንደመሆኑ ይህን ግምት ውስጥ ያስገባ የመስክ የውሎ አበል፤ የመድን እና የጤና ሽፋንን ጨምሮ ሌሎች የሰራኛውን የሰራ ሁኔታ ተስማሚና ደህንነቱ የተጠበቀ በማድረግ አስፈላጊ እና የተሻሉ ሰራተኞችን በገበያ አወዳድሮ ማግኘትና ጠብቆ መሄድ የሚያስችለው ሆኖ መዘጋጀት ይኖራበታል፡፡
4.3. የማእከል ጽ/ቤት የሰው ሃይል ፍላጎትን የሚያሳይ ሰንጠረዥ

	ተ.ቁ
	የሥራ መደብ
	ብዛት
	ተፈላጊ የትምህርት ደረጃ
	ተፈላጊ ሞያ
	የሥራ ልምድ
	ደመወዝ

/ደረጃ/
	ተፈላጊ ችሎታ

	የፕሮጀክቱ ዋና ሥራ አስኪያጅ ጽ/ቤት

	1. 
	የይዞታ ማረጋገጥ የፕሮጀክት ጽ/ቤት ዋና ሥራ አስኪያጅ


	1
	በማስተርስ/ በመጀመሪያ ዲግሪ 
	በሕግ፣በቅየሳ፣ በመሬት አስተዳደር፣ ከተማ ስራ አመራር፣ ከተማ ፕላን፣በጂኦ-ኢንፎርማቲክስ፣ ጂ. አይ. ኤስ እና የመሬት የመረጃ ስርአት ጋር ተዛማጅ የትምህርት መስክ የተመረቀ/ች
	8/10 ዓመት
	18
	· ፕሮጀክት የማስተባበር ችሎታ
· የመሬት አስተዳደር የህግ ማእቀፎች እውቀት
· የካዳስተር ካርታ  እና ቅየሳ እውቀት 

	2. 
	ኤክስኩቲቭ ፀሐፊ 
	1
	የመጀመሪያ ድግሪ/ዲፕሎማ 
	በሰክሪተሪያል ሳይንስና ቢሮ አስተዳደር
	6/8 ዓመት
	ጽሂ-12
	· 

	3. 
	ፀሐፊ
	1
	የመጀመሪያ ድግሪ/ዲፕሎማ
	በሰክሪተሪያል ሳይንስና ቢሮ አስተዳደር
	4/6 ዓመት
	ጽሂ-10
	· 

	4. 
	ጽዳትና ተላላኪ


	1
	8ኛ ክፍል ያጠናቀቀ/ች
	
	2 ዓመት 
	ØÑ<-2 
	

	5. 
	ሾፌር
	2
	10ኛ ክፍል ያጠናቀቀ
	3ኛ መንጃ ፈቃድ ያለው/ያላት
	6 አመት
	እጥ-2
	

	ድምር
	6
	
	
	
	
	

	የመብት ማረጋገጥ ማስተባበሪያ ዴስክ 

	1. 
	የመብት ማረጋገጥ ማስተባበሪያ ዴስክ ሃላፊ  
	1
	ማስተርስ/ የመጀመሪያ ድግሪ 
	በሕግ ወይም በመሬት አስተዳደር  የተመረቀ/ች፣
	6/8 ዓመት
	16
	· የመሬት አስተዳደር የህግ ማእቀፎች ስልጠና የወሰደ

	2. 
	የመብት ማረጋገጥ አስተባባሪ ከፍተኛ ኦፊሰር
	1
	ማስተርስ/ የመጀመሪያ ድግሪ
	በህግ ወይም በመሬት አስተዳደር
	4/6 ዓመት
	15
	· የመሬት አስተዳደር የህግ ማእቀፎች ስልጠና ያለው

	3. 
	መብት ማረጋገጥ አስተባባሪ ኦፊሰር
	2
	ማስተርስ/ የመጀመሪያ ድግሪ
	በህግ ወይም በመሬት አስተዳደር
	2/4 አመት
	14
	· የመሬት አስተዳደር የህግ ማእቀፎች ስልጠና የወሰደ

	4. 
	ፀሐፊ
	1
	የመጀመሪያ ድግሪ/ዲፕሎማ
	በሰክሪተሪያል ሳይንስና ቢሮ አስተዳደር
	4/6 ዓመት
	ጽሂ-10
	· 

	ድምር
	5
	
	
	
	
	

	የወሰን ማካለልና የቅየሳ ማስተባበሪያ ዴስክ

	1. 
	የወሰን ማካለል እና የቅየሳ  ማስተባበሪያ  ዴስክ ሃላፊ   
	1
	ማስተርስ/ የመጀመሪያ ድግሪ 
	በቅየሳ፣  በመሬት አስተዳደር፣ በጂኦ-ኢንፎርማቲክስ፣ ጂ. አይ.ኤስ ወይም በመሬት መረጃ ስርአት የተመረቀ/ች፣
	6/8 ዓመት
	16
	· የጂ. አይ. ኤስ. ሶፍት ዌር በመጠቀም ካርታ ማዘጋጀትየሚችል/የምትችል

· የካዳስተር ካርታ  እና ቅየሳ እውቀት ያለው

	2. 
	የወሰን ማካለል እና ቅየሳ  አስተባባሪ ከፍተኛ ኦፊሰር
	1
	ማስተርስ/ የመጀመሪያ ድግሪ 
	በቅየሳ፣  በመሬት አስተዳደር፣ በጂኦ-ኢንፎርማቲክስ፣ ጂ. አይ.ኤስ ወይም በመሬት መረጃ ስርአት የተመረቀ/ች፣
	4/6 ዓመት
	15
	· የቅየሳ እና የካዳስተር ካርታ ዝግጅት እውቀት ያለው 

	3. 
	የወሰን ማካለል እና ቅየሳ  አስተባባሪ ኦፊሰር
	2
	ማስተርስ/ የመጀመሪያ ድግሪ 
	በቅየሳ፣  በመሬት አስተዳደር፣ በጂኦ-ኢንፎርማቲክስ፣ ጂ. አይ.ኤስ ወይም በመሬት መረጃ ስርአት የተመረቀ/ች፣
	2/4 ዓመት
	14
	· የቅየሳ እና የካዳስተር ካርታ ዝግጅት እውቀት ያለው

	4. 
	ፀሐፊ
	1
	የመጀመሪያ ድግሪ/ዲፕሎማ
	በሰክሪተሪያል ሳይንስና ቢሮ አስተዳደር
	4/6 ዓመት
	ጽሂ-10
	· 

	ድምር
	5
	
	
	
	
	


ሰንጠረዥ 1፡ የማእከል ጽ/ቤት የሰው ሃይል ፍላጎት

4.4. የክፍለ ከተማ ጽ/ቤት የሰው ሃይል ፍላጎትን የሚያሳይ ሰንጠረዥ

	ተ.ቁ
	የሥራ መደብ
	ብዛት
	ተፈላጊ የትምህርት ደረጃ
	ተፈላጊ ሞያ
	የሥራ ልምድ 
	ደመወዝ
	ተፈላጊ ችሎታ

	የክፍለ ከተማ የፕሮጀክት ቅርንጫፍ ጽ/ቤት ዋና ሥራ አስኪያጅ

	1. 
	የክፍለ ከተማ የፕሮጀክት ጽ/ቤት ሥራ አስኪያጅ
	1
	የማስተርስ/ የመጀመሪያ ድግሪ 
	በሕግ፣ በቅየሳ፣   በመሬት አስተዳደር፣ ጂኦ-ኢንፎርማቲክስ፣ ጂ. አይ. ኤስ. ወይማ በመሬት መረጃ ስርአት ወይም በተመሳሳይ ሞያ የተመረቀ/ች፣
	7/9 ዓመት
	17
	· ፕሮጀክት በማስተባበር ችሎታ 
· የመሬት አስተዳደር የህግ ማእቀፎች እውቀት 
· የካዳስተር ካርታ  እና ቅየሳ እውቀት 

	2. 
	ፀሃፊ
	1
	የመጀመሪያ ድግሪ/ ዲፕሎማ 
	በሰክሪተሪያል ሳይንስና ቢሮ አስተዳደር
	4/6 አመት
	ጽሂ-10
	

	3. 
	ጽዳትና ተላላኪ


	1
	8ኛ ክፍል ያጠናቀቀ/ች
	
	2 ዓመት
	ጥጉ-2
	

	4. 
	ሾፌር
	3
	10ኛ ክፍል ያጠናቀቀ
	3ኛ መንጃ ፈቃድ ያለው/ያላት
	6 አመት
	እጥ-2
	

	ድምር
	6
	
	
	
	
	

	የመብት ማረጋገጥ ክትትልና ድጋፍ ቡድን

	1. 
	የመብት ምዝገባና ማረጋገጥ ክትትና ድጋፍ ከፍተኛ ኦፊሰር (ቡድን መሪ)
	1
	የማስትሬት/ የመጀመሪያ ድግሪ፣
	በሕግ ወይም በመሬት አስተዳደር  የተመረቀ/ች፣
	4/6 ዓመት
	15
	· የመሬት አስተዳደር የህግ ማእቀፎች እውቀት ያለው

	2. 
	መብት ምዝገባ እና ማረጋገጥ የክትትልና ድጋፍ ኦፊሰር
	2
	የማስትሬት/ የመጀመሪያ ድግሪ፣
	በሕግ ወይም በመሬት አስተዳደር  የተመረቀ/ች፣
	2/4 አመት
	14
	· የመሬት አስተዳደር የህግ ማእቀፎች እውቀት ያለው

	ድምር
	3
	
	
	
	
	

	የወሰን ማካለል እና ቅየሳ ክትትልና ድጋፍ ቡድን

	1. 
	የወሰን ማካለል እና ቅየሳ ክትትልና ድጋፍ ከፍተኛ ኦፊሰር (ቡድን መሪ)  
	1
	የማስትሬት/ የመጀመሪያ ድግሪ፣
	በካዳስተር ቅየሳ፣ በመሬት አስተዳደር፣ በጂኦ-ኢንፎርማቲክስ፣ ጂ. አይ. ኤስ.፣ በመሬት መረጃ ስርአት  ወይም ሌላ ተዛማጅ የትምህርት አይነት የተመረቀ/ች፣
	4/6 ዓመት
	15
	· የጂ. አይ. ኤስ. ሶፍት ዌር በመጠቀም ካርታ ማዘጋጀት የሚችል/የምትችል

· የካዳስተር ካርታ  እና ቅየሳ እውቀት ያለው/ያላት

	2. 
	የወሰን ማካለል ክትትልና ድጋፍ  ኦፊሰር
	1
	የማስትሬት/ የመጀመሪያ ድግሪ፣
	በካዳስተር ቅየሳ፣ በመሬት አስተዳደር፣ በጂኦ-ኢንፎርማቲክስ፣ ጂ. አይ. ኤስ.፣  በመሬት መረጃ ስርአት  ወይም ሌላ ተዛማጅ የትምህርት አይነት የተመረቀ/ች፣
	2/4
	14
	· የቅየሳ እና የካዳስተር ካርታ ዝግጅት ስልጠና ወይም ልምድ ያለው/ያላት 

	3. 
	የቅየሳ ክትትልና ድጋፍ ኦፊሰር
	1
	የማስትሬት/ የመጀመሪያ ድግሪ፣
	በቅየሳ
	2/4
	14
	

	ድምር
	3
	
	
	
	
	

	የህዝብ ግንዛቤ መፍጠርና ማስረጽ ቡድን

	
	የህዝብ ግንዛቤ መፍጠርና ማስረጽ ከፍተኛ ኦፊሰር (ቡድን መሪ)
	1
	በማስተርስ/ የመጀመሪያ ድግሪ
	በኮምኒከኬሽን/ ጆርናሊዝም/ፖለቲካል ሳይንስና አለም አቀፍ ግንኙነት
	4/6 አመት
	15
	

	
	የህዝብ ግንዛቤ መፍጠርና ማስረጽ   ኦፊሰር
	2
	በማስተርስ/ የመጀመሪያ ድግሪ
	በኮምኒከኬሽን/ ጆርናሊዝም/ፖለቲካል ሳይንስና አለም አቀፍ ግንኙነት
	2/4 አመት
	14
	

	ድምር
	3
	
	
	
	
	

	የይዞታ ማህደር አደራጅ ቡድን

	1. 
	የይዞታ ማህደር አደራጅ የቡድን መሪ
	1
	ዲፕሎማ 
	በላይብረሪ ሳይንስ ወይም  በሌላ ተዛማጅ የትምህርት አይነት የተመረቀ/ች
	6 ዓመት
	10
	

	2. 
	መረጃ መዝጋቢ 
	2
	ሠርትፊኬት/ ዲፕሎማ 
	በስታትስቲክስ፣ ኮምፒውተር ሳይንስ ወይም በሌላ መረጃ አያያዝ ጋር ተዛማጅ የትምህርት አይነት የተመረቀ/ች
	0 ዓመት
	7
	

	3. 
	የካርታ ሠራተኛ (mapper)
	2
	ሠርተፊኬት/ ዲፕሎማ 
	ከካርታ ሞያ ጋር ተዛማጅ የትምህርት አይነት የተመረቀ/ች
	0 ዓመት
	7
	

	4. 
	ማህደር አከናዋኝ
	1
	ሠርትፊኬት/ ዲፕሎማ 
	በሰነድ አደረጃጀት ጋር ተዛማጅ የትምህርት አይነት የተመረቀ/ች
	0 ዓመት
	7
	

	ድምር
	6
	
	
	
	
	

	የመስክ ይዞታ አረጋጋጭ ሹም

	1. 
	የይዞታ አረጋጋጭ ሹም
	2
	የማስትሬት/ መጀመሪያ ድግሪ  
	በሕግ፣ መሬት አስተዳደር፣ ቅየሳ የተመረቀ/ች፣
	6/8 ዓመት
	16
	· የመሬት አስተዳደር የህግ ማእቀፎች እውቀት ያለው
· የካዳስተር ካርታ  እና ቅየሳ እውቀት ያለው

	2. 
	ይዞታ መዝጋቢ  
	4
	የመጀመሪያ ድግሪ/ ዲፕሎማ 
	በህግ፣ መሬት አስተዳደር፤  ኮምፒውተር ሳይንስ ወይም ሌላ መረጃ አሰባሰብ ጋር ተዛማጅ የትምህርት አይነት የተመረቀ/ች፣
	2/4 ዓመት
	14
	· መረጃ የመሰብሰብና የማጠናቀር ልምድ ያለው/ያላት
· ቢቻል በመሬት አስተዳደር ጋር በተገኛኘ ስልጠና የወሰደ

	3. 
	ወሰን አካላይ
	4
	የመጀመሪያ ድግሪ/ ዲፕሎማ
	በካዳስተር ቅየሳ፣ በመሬት አስተዳደር፣ በጂኦ-ኢንፎረማቲክስ፣ በጂ. አይ. ኤስ.፣  በመሬት መረጃ ስርአት  ወይም ሌላ ተዛማጅ የትምህርት አይነት የተመረቀ/ች፣
	2/4 ዓመት
	14
	· የቅየሳ እና የካዳስተር ካርታ ዝግጅት ስልጠና ወይም ልምድ ያለው

	4. 
	የካዳስተር ቀያሽ
	4
	የመጀመሪያ ድግሪ/ ዲፕሎማ
	በቅየሳ የተመረቀ/ች
	2/4 ዓመት
	14
	· በቅየሳ ስራ ልምድ ያለው

	5. 
	ረዳት ቀያሽ
	4
	ሠርተፊኬት (የቲቪኢቲ) 
	በቅየሳ የተመረቀ/ች
	0 ዓመት
	7
	

	ድምር
	18
	
	
	
	
	


ሰንጠረዥ 2፡ የክፍለ ከተማ ጽ/ቤት የሰው ሃይል ፍላጎት
5. የፕሮጀክቱ የሥራ አመራር ሁኔታ 

 በከተማው የሚገኙ ቁራሽ የይዞታ መሬቶችን ሙሉ በሙሉ የይዞታ ማረጋገጥ በማድረግ እስከ 2008 ለማጠናቀቅ በተያዘው እቅድ መሰረት  ከ2006 – 2007 ባሉት የፕሮጀክቱ የመጀመሪያ ሁለት አመታት  ውስጥ በተለያዩ ክፍለ ከተሞች የሚገኙ እስከ 150000 ይዞታዎች ላይ የይዞታ ማረጋገጥ የሚያከናወን ይሆናል፡፡ የፕሮጀክት ጽ/ቤቱ በየአመቱ አቅሙን እያሳደገ በመሄድ በዚህ ጊዜ ውስጥ ያልተጠናቀቁ ይዞታዎችን በፕሮጀክቱ ቀሪ ጊዜ ውስጥ የይዞታ ማረጋገጥ ስራውን በማከናወን እንዲያጠናቀቅ ይጠበቃል፡፡ የፕ/ጽ/ቤቱ ስራውን በታቀደለት ጊዜ ውስጥ ለማጠናቀቅ ቀሪ የቅድመ ዝግጅት ስራዎች በአጭር ጊዜ ውስጥ  ከፍተኛ ርብርብ በማድረግ መጠናቀቅ ይኖርባቸዋል፡፡
 የመሬት ይዞታ ምዝገባና መረጃ ኤጀንሲ ፕሮጀክት ጽ/ቤቱን በስሩ በማደራጀት ፕሮጀክቱን በባለቤትነት እና  በበላይነት የሚመራ ሲሆን፤ እንዲሁም እንደአስፈላጊነቱ ልዩ የስራ አመራር ቦርድ የሚያቋቁም ይሆናል፡፡ የፕሮጀክት ጽ/ቤቱ የስራ አመራር ኮሚቴ በማእከል የፕሮጀክት ጽ/ቤቱ ዋና ሥራ አስኪያጅ እና የማስተባበሪያ ዴስክ ሃላፊዎች፣ በክፍለ ከተማ ደረጃ የጽ/ቤቶቹ ሃላፊና ዋና የይዞታ አረጋጋጭ ሹሞችን ጨምሮ የቡድን መሪዎችን የሚያቅፍ ሆኖ የሚደራጅ ይሆናል፡፡
1.1. የኤጀንሲው ዋና ዳይሬክተር ተግባርና ኃላፊነት፤

· የፕሮጀክት ጽ/ቤቱ ዋና ሥራ አስኪያጅ፤ የዴስክ ኃላፊዎች፤ የክፍለከተማ ፕሮጀክት ጽ/ቤት ኃላፊዎች እና ይዞታ አረጋጋጭ ሹም በሚመለከተው አካል እንዲሾሙ ያደርጋል፤

· የፕሮጀክት ጽ/ቤቱን የሥራ አፈፃፀም ይገመግማል፤አስፈላጊው ማስተካከያ ይወስዳል ወይም እንዲወሰድ ያደርጋል፤

· ለፕሮጀክቱ ሥራ መሳካት ድጋፍ ሊያደርጉ የሚችሉ የኤጀንሲውን ሠራተኞች በፕሮጀክቱ ሥራ ላይ ተመድበው እንዲያሰሩ ያደርጋል፤

· ፕሮጀክት ጽ/ቤቱ በሰው ኃይል እና በግብአት እንዲሟላ ያደርጋል፤
· የሚፀድቀውን የፕሮጀክት አደረጃጀት ተከትሎ በአንድ ክፍለ ከተማ 

· የፕሮጀክቱ የሥራ ዕቅድ ከኤጀንሲው የስራ ዕቅድ ጋር የተናበበ እንዲሆን ያደርጋል፤

· ፕሮጀክቱ ሥራውን በአግባቡ መወጣቱን እና ያሉትንም መሳርያዎች በአግባቡ መጠቀሙን ያረጋግጣል፤

· አጠቃላይ ሥራውን በበላይነት ይመራል፤

1.2. የፕሮጀክት ጽ/ቤቱ ዋና ሥራ አስኪያጅ ተግባራትና ኃላፊነት

የፕሮጀክት ጽ/ቤቱ ዋና ሥራ አስኪያጅ የፕሮጀክት ጽ/ቤቱን አላማ ለማሳካት ወሳኝ በሆኑ ስትራቴጂያዊ ጉዳዮች ላይ ትኩረት በመስጠት በየጊዜው የሚከናወኑ የፕ/ጽ/ቤቱን እንቅስቃሴዎች በበላይነትና በሃላፊነት የሚመራ ይሆናል፡፡ የፕሮጀክት ጽ/ቤቱ ስትራቴጂክ ጉዳዮች መካከል የሚከተሉት ይገኙበታል፤

· ከኤጀንሲው እቅድ ጋር የተጣጣመ የፕሮጀክት ጽ/ቤቱን እቅድና መርሃ-ግብር ያዘጋጃል አፈፃፀሙን ይከታተላል፤
· የፕ/ጽ/ቤቱን በጀት ያዘጋጃል፣ ያፀድቃል አፈጻጸሙን ይከታተላል 

· የይዞታ ማረጋገጥ ተግባር የተለያዩ ባለ ድርሻ አካላት ያሉት በመሆኑ የፕሮጀክት ጽ/ቤቱ ከእነዚህ ባለ ድርሻ አካላት ጋር ትስስሩን በማጠንከር የተቀናጀ አሰራር እንዲሰፍን ያደርጋል፤
· የክፍለ ከተማ ጽ/ቤቶች የይዞታ ማረጋገጥ ሂደትን በተቀመጡ የህግና የአሰራር ስርአቶችን መሰረት በማድረግ መፈጸማቸውን ይከታተላ አስፈላጊ ድጋፍ ይሰጣል፣
·  የይዞታ ማረጋገጫ ስፍራ ለመከለል የሚያስችል መስፈርት ያወጣል በዚሁ መሰረት በየክፍለ ከተማው የተለየው የማረጋገጫ ስፍራ እንዲከለልና እንዲታወጅ ያደርጋል፡፡
· በክፍለ ከተማ ጽ/ቤቶች መካከል የይዞታ ማረጋገጥ ሂደቶች ተመሳሳይና ወጥ ሆነው እንዲከናወኑ በመካከላቸው የተቀናጀ አሰራር እንዲኖር ያደርጋል፤
· የይዞታ ማህደሮች ከይዞታ ቁራሽ መሬት ጋር በልዩ መለያ ኮድ እንዲተሳሰሩ የሚያስችል የአሰራር ስልት መቀየስ እና በዚሁ መሰረት እየተሰራ መሆኑን መከታተል፤
· በሂደት እና በየጊዜው የሚገኙ ተሞክሮዎችን በመቀመር አዳዲስ እና ተስማሚ የአሰራር ስርአቶች ያስተዋውቃል ሥራ ላይ እንዲውሉ ያደርጋል፤ 

· በአቅም ግንባታ ላይ ትኩረት ሰጥቶ ይሰራል፤ 

· የይዞታ ማረጋገጥ ሂደቱ የህዝብን ሙሉ ተሳትፎ ያረጋገጠ መሆኑን ይከታተላል በዕቅድ እንዲመራ ድጋፍ ያደርጋል፤ 
· በፕሮጀክቱ ጽ/ቤቱ ላይ ሊነሱ የሚችሉ ክርክሮች ቢኖሩ ፕሮጀክቱን ወክሎ ይከራከራል፤
· ፕሮጀክት ጽ/ቤቱ በሰው ኃይል እና በግብአት እንዲሟላ ያደርጋል፤ 

· ከዋናው ዳይሬክተር በመመካከር ከአንዱ ክፍለ ከተማ ወደ ሌላው ክፍለ ከተማ ሠራተኞች ተዘዋውረው እንዲሰሩ ማድረግ ይችላል፤
· የማእከል እና የክፍለ ከተማ ጽ/ቤቶችን የስራ አፈጻጸም አጠቃላይ ሪፖርቶች በመደበኛነትና  በማዘጋጀት ለኤጀንሲው እና ለሚመለከታቸው አካላት እንዲቀርብ ያርጋል፤
· ሌሎች ለፕሮጀክት ጽ/ቤቱ የተሰጡ ተግራት እና ከኤጀንሲው ዋና ዳይሬክተር የሚሰጡትን ሥራዎች ይሰራል፤

1.3.  የመብት ማረጋገጥ ማስተባበርያ ዴስክ ኃላፊ ተግባርና ሀላፊነት፡

· የይዞታ ማረጋገጥና ምዝገባ ስራን ህጋዊ ስነ-ስርዓት ይከታተላል፣ሪፖርት ያጠናቅራል፤
· ዋና ሥራ አስኪያጁን በአስተዳደራዊና ህግ-ነክ ስራዎች ይረዳል፤
· የይዞታ አረጋጋጭና መዝጋቢ ሠራተኞችን ያስተባብራል፣ይቆጣጠራል፤
· ለይዞታ ማረጋገጥና ምዝገባ ሠራተኞች የሚሆን ስልጠና፣ ልምድ ልውውጥና መልካም ተሞክሮዎችን ያዘጋጃል፤ ያስተባብራል፣ ይቀምራል፤
· ለይዞታ ማረጋገጥና ምዝገባ ሠራተኞች ስራቸውን ለማከናወን የሚያስችሉ ግብዓቶች እንዲሟሉ ደርጋል፤
· ስለ ይዞታ ማረጋገጥና ምዝገባ የስራ ክንውን ሪፖርት ይሰበስባል፣ ያጠናቅራል ፣ ለይዞታ ማረጋገጫ ዳይሬክተር  ያቀርባል፤
· ከይዞታ መብት ፣ገደብ እና ሀላፊነት ጋር የተያያዙ ሰነዶች ከሚመለከታቸው አካላት ተደራጅቶ  ለይዞታ አረጋጋጭ ሹሙ እንዲደርስ ያመቻቻል፤
· በይዞታ ማረጋገጥ መሪ ዕቅድ ማዕቀፍ መሰረት የድርጊት መርሃ-ግብር ያዘጋጃል፣ከድርጊት መርሃ-ግብሩ ጋር በማነጻጸር የይዞታ ማረጋገጥና ምዝገባ ስራ  አፈጻጸምን ይከታተላል፣ ድጋፍ ያደርጋል፣ ይገመግማል፣ ለይዞታ ማረጋገጥ ዳይሬክተር ሪፖርት ያቀርባል፤
· ሌሎች በፕሮጀክት ጽ/ቤቱ ዋና ሥራ አስኪያጅ የሚሰጡትን ስራዎች ያከናውናል፡፡

1.4. የወሰን ማካለል ቅየሳና ማስተባበርያ ዴስክ ኃላፊ ተግባርና ሀላፊነት

· የቅየሳና ወሰን ማካለል ስራን በካዳስተር ቅየሳ ደንብ መሰረት መሆኑን ይከታተላል ፣ ይቆጣጠራል፣  ለይዞታ ማረጋገጥ ዳይሬክተር ሪፖርት ያደርጋል፤
· የይዞታ ማረጋገጫ ዳይሬክተሩን በአስተዳደራዊ ስራዎች ይረዳል፤
· የቅየሳና ወሰን ማካለል ሰራተኞችን  ይቆጣጠራል ፣ያስተባብራል፣ ስለ ስራቸው ሪፖርት ያቀርባል፤
· ለቅየሳና የወስን ማካለል ስራ ለማከናወን የሚረዱ ግብዓቶች እንዲቀርቡ እና እንዲሰራጩ ያደርጋል፤
· ስለ ቅየሳና ወሰን ማካለል ስራ ክንውን ሪፖርት ይሰበስባል፣ያጠንቅራል፣ ለይዞታ ማርጋገጫ ዳይሬክተሩ ሪፖርት ያቀርባል፤
· ከይዞታ ወሰንና መጠን ጋር የተያያዙ ሰነዶችን ከሚመለከታቸው ተቋማት ተደራጅቶ ለቅየሳና ለድንበር ማካለል ሹሞች እንዲደርሳቸው ያመቻቻል፤
· በይዞታ ማረጋገጥ መሪ ዕቅድ ማዕቀፍ መሰረት ከድርጊት መርሃ ግብሩ ጋር በማነጻጸር የድብንበር ማካለልና ቅየሳ ስራ አፈጻጸምን ይከታተላል ፣ድጋፍ ያደርጋል፣ይገመግማል፣ ለዳይሬክተሩ ሪፖርት ያቀርባል፤
· ሌሎች በፕሮጀክቱ ዋና ሥራ አስኪያጁ የሚሰጡትን ስራዎች  ያከናውናል፡፡

1.5.  የክፍለ ከተማ ጽ/ቤት ዋና ዳይሬክተር ተግባርና ኃላፊነት፤
· የፕሮጀክቱ ሥራ እንዲሳካ አስፈላጊውን አስተዳደራዊ ድጋፍ ያደርጋል፤

· ፕሮጀክቱ ባወጣው ፕሮግራም መሰረት ስራዎችን እየተሰሩ መሆኑን ይከታተላል ፤
· የፕሮጀክቱ ዕቅድ ከጽ/ቤቱ ዕቅድ ጋር እንዲናበብ ድጋፍ ያደርጋል፤
· አጠቃላይ ሥራውን በተመለከተ ለኤጀንሲው ዋና ዳይሬክተር ሪፖርት ያቀርባል

1.6. የክፍለ ከተማ የፕ/ጽ/ቤት ሥራ አስኪያጅ ተግባርና ኃላፊነት
የክፍለ ከተማ ፕ/ጽ/ቤት ሥራ አስኪያጆች ተጠሪነታቸው ለፕሮጀክት ጽ/ቤቱ ዋና ስራ አስኪያጅ እና አስተዳደራዊ በሆነ መልኩ ደግሞ ለክፍለ ከተማ ጽ/ቤት ዋና ዳይሬክተር ሆኖ የሚከተሉት ተግባርና ኃላፊነት ይኖራቸዋል፡፡
· የይዞታ ማህደሮች ከይዞታ ቁራሽ መሬት ጋር በልዩ መለያ ኮድ በማስተሳሰር፣ ተደራጅተው ከሚገኙበት እንዲለዩ በማድረግ እና ርክክብ በመፈጸም ለይዞታ ማረጋገጥ ሂደት ዝግጁ እንዲሆኑ ማድረግ፤
· የመብት ማረጋገጥና የወሰን ማካለል ተግባራትን በህግ አግባብና የአሰራር ስርአትን መሰረት እንዲከናወኑ ማድረግ፤
· በይዞታ ማረጋገጥ ሂደት መብት ያልተፈጠረላቸው ወይም የተሟላ ማስረጃ የሌላቸው ይዞታዎች ሲያጋጥሙ ከይዞታ አስተዳደር የሽግግር ጊዜ መስተንግዶ ፕ/ጽ/ቤት ጋር በቅንጅት የሚከናወኑ ተግባራትን አስቀድሞ መለየት እና መፍትሄ እንዲያገኙ ማድረግ፤
· የይዞታ ማረጋገጫ ቀጠናዎችና ሰፈሮችን ከማዕከል በሚወርደው የአሰራር ስራዓት መሰረት እንዲመረጡ ማድረግ፤መለየትና ለማዕከል ፕሮጀክት ጽ/ቤት ማሳወቅ፤

· በይዞታ ማረጋገጫ ቀጠና እና ሰፈር የሚወጡ ማስታወቅያዎች በአግባቡ መውጣታቸውን መከታተል፤
· በቀጠናዎች የሚካሄድ የይዞታ ማረጋገጥ ሲጠናቀቅ ውጤቱን ለምዝገባ ጽ/ቤት ማስተላለፍ

· የሚያከናውናቸውን ተግባርት በተመለከተ ወቅታዊ ሪፖርት ለማእከል ፕ/ጽ/ቤት አዘጋጅቶ ማቅረብ

· አስፈላጊ የህዝብ ግንዛቤ መፍጠሪያ ፕሮግራሞችን በክፍለ ከተማው በተለይም የይዞታ ማረጋገጥ በሚደረግባቸው ሰፈሮች እንዲከናወኑ ማድረግ፤
1.7. የመብት ማረጋገጥ ክትትልና ድጋፍ ቡድን፤

ተጠሪነቱ ለክፍለ ከተማው ዋና ሥራ አስኪያጅ ሆኖ የሚከተሉትን ተግባራት ያከናውናል፤

· በእየአንዳንዱ ሰፈር ለሚደረገው የመብት ማረጋገጥ ሂደት ድጋፍ ያደርጋል፤

· የማረጋገጥ ሂደቱ ግልፅና ተዓማኒነት ያለው እንዲሆን አስፈላጊ የቅድመ ዝግጅት ሥራዎች መከናወናቸውን ያረጋግጣል፤

· በመሬት ይዞታ ምዝገባ ሕግ መሰረት መብቶች ስለመረጋገጣቸው ይከታተላ ይቆጣጠራል፤

· በመስክ ለሚደረገው መብት የማረጋገጥ ሥራ የአቅን ግንባታ ሥራዎችን ይሰራል፤

· በየሰፈሩ የተሰሩ የመብት ማረጋገጥ ሥራዎችን ለቅሞ ሪፖርት ያዘጋጃል፤ለሥራ አስኪያጁም ያቀርባል፤

· ሥራው በተያዘለት የጊዜ ገደብ ውስጥ እንዲጠናቀቅ አስፈላጊ የሆኑ ተግባራትን ሁሉ ያከናውናል፤

· ሌሎች ከዋናው ስራ አስኪያጅ የሚሰጡትን ሥራዎች ያከናውና፡፡

1.8. የወሰን ማካለል ክትትልና ድጋፍ ቡድን

ተጠሪነቱ ለክፍለ ከተማው ፕሮጀክት ጽ/ቤት ዋና ሥራ አስኪያጅ ሆኖ የሚከተሉትን ተግባራት ያከናውናል፤

· የስፓሻል መረጃውን በተመለከተ አጠቃላይ ድጋፍ ያደርጋል
· በእየአንዳዱ ሰፈር የሚደረገው የወሰን ማካለል ሥራ በአግባቡ እየተከናወነ መሆኑን ይቆጣጠራል፤

· በመሬት ይዞታ ምዝገባ ሕግ መሰረት እየአንዳንዱ ወሰን ስለመረጋገጡ ይከታተላ ይቆጣጠራል፤

· በመስክ ለሚደረገው ይዞታን የማረጋገጥ ሥራ የአቅምን ግንባታ ሥራዎችን ይሰራል፤

· በየሰፈሩ የተሰሩ የወሰን ማካለል ሥራዎችን ለቅሞ ሪፖርት ያዘጋጃል፤ለሥራ አስኪያጁም ያቀርባል፤

· ሥራው በተያዘለት የጊዜ ገደብ ውስጥ እንዲጠናቀቅ አስፈላጊ የሆኑ ተግባራትን ሁሉ ያከናውናል፤
· ሌሎች ከዋናው ስራ አስኪያጅ የሚሰጡትን ሥራዎች ያከናውና፡፡ 
1.9. የህዝብ ግንዛቤ መፍጠርና ስርፀት ቡድን፤
ተጠሪነቱ ለክፍለ ከተማው ፕሮጀክት ጽ/ቤት ዋና ሥራ አስኪያጅ ሆኖ የሚከተሉት ተግባርና ኃላፊነት ይኖሩታል፤
· በይዞታ ማረጋገጥ ሂደቱ ህዝቡ የነቃ ተሳትፎ እንዲያደርግ የተለያዩ መድረኮችን ያዘጋጃል፤

· የተለያዩ የግንዛቤ መፍጠርያ ፐሮግራሞችን ያዘጋጃል፤ለህዝቡ እንዲደርስ ያደርጋል፤

· የሚቀርቡ አጀንዳዎች አስቀድሞ በፕሮጀክት ጽ/ቤቱ ሥራ አስኪያጅ እንዲፀድቁ ያደርጋል፤
· የተለያዩ አደረጃጀቶችን በመጠቀም ህዝቡ በይዞታ ማረጋገጡ ሂደት የሚያገኝውን ጠቀሜታ በሚገባ ያብራራል ወይም እንዲብራራ ያደርጋል፤

· የግንዛቤ መፍጠርያ ስራው በክፍለ ከተማ በቀጠናና በሰፈር ደረጃ ይሰራል፤
· በመሬት ይዞታ ምዝገባ አዋጁ መሰረት የህዝብ ታዛቢዎች፤የቅሬታ ሰሚ ጉባኤዎች እንዲመረጡ ያደርጋል፤
· የተሰሩ ሥራዎችን ለክፍለ ከተማው ዋና ስራ አስኪያጅ ሪፖርት ያደርጋል፤
· ሌሎች ከከፍለ ከተማው ዋና ሥራ አስኪያጅ የሚሰጡትን ተግባራት ያከናውናል፡፡

1.10. የይዞታ ማህደር አደራጅ ቡድን

ተጠሪነቱ ለክፍለ ከተማው ፕሮጀክት ጽ/ቤት ዋና ሥራ አስኪያጅ ሆኖ የሚከተሉት ተግባርና ኃላፊነት ይኖሩታል፤

· ከይዞታ አስተዳደር የሽግግር ጊዜ አገልግሎት ፕሮጀክት ጽ/ቤት የይዞታ ማህደራን በሚወጣው የአሰራር ሥረዓት መሰረት ይረከባል፤
· ለተረከባቸው ማህደራት አዲስ የይዞታ ማረጋገጫ ማህደር በይዞታ ማህደር ዝርዝር የአፈፃፀም ማኑዋል መሰረት ይከፍታል፤
· የተረከባቸውን ማህደራት ለሥራ ለሚያስፈልገው ክፍል በልዩ ሁኔታ በሚዘጋጃው ቅፅ እያሰፈረመ ይሰጣል፤
· የማህደራቱን በጊዜው መመለስ ይከታተላ ይቆጣጠራል፤
· ለማህደራት ደህንነት አስፈላጊ የሆኑ ጥንቃቄዎች ደርጋል፤
· እየአንዳንዱ ሰፈር ተረጋግጦ ሲያበቃ ማህደሩን አደረጅቶ ለኤጀንሲው መረጃና ዶክመንቴሽን ክፍል ያስረክባል፤
· ለማህደራት አደረጃጀትና አጠባበቅ እንዲሁም ለደህንነታቸው አስፈላጊ የሆኑ ተግባራትን ሁሉ ያናውናል፤
· ሌሎች ከፕሮጀክት ጽ/ቤቱ ሥራ አስኪያጅ የሚሰጡትን ተግባራት ያከናውናል፡፡
1.11. የመስክ የይዞታ ማረጋገጥ ጽ/ቤት ይዞታ አረጋገጭ ሹም ተግባርና ኃላፊነት፤

አረጋገጭ ሹሙ ተጠሪነቱ ለክፍለ ከተማው ፕሮጀክት ጽ/ቤት ሥራ አስኪያጅ ሆኖ የሚከተሉት ተግባርና ኃላፊነቶችን ይኖሩታል፤
· የይዞታ ማረጋገጫ ቀጠናው ውስጥ ባሉት ሰፈሮች  የሚካሄደው ይዞታን የማረጋገጥ ተግባር ይመራል ያስተባብራል፤
· ለህዝብ መውጣት ያለባቸው ማስታወቅያዎች በአግባቡ ያወጣል፤፤

· በእየአንዳንዱ ይዞታ ላይ ያለውን መብት ክልከላና ኃላፊነት ያረጋግጣል፤
· በሥሩ የሚደራጁትን ባለሙያዎች ይመራል ያስተባብራል፤ይቆጣጠራል፤

· እየአንዳንዱ ይዞታ ልዩ መለያ ኮድ እንዲኖረው ያደርጋል፤

· ከመብት ፈጣሪው ተቋም የመጣው መረጃና ከባለይዞታው የቀረበው መረጃ መሰረታዊ ልዩነት የሚኖረው ከሆነ መብት ፈጣሪው ተቋም መረጃውን እንዲያስተካክል ይልክለታል፤

· የህብረተሰብ ተሳትፎ በህጉ መሰረት መካሄዱን ይከታተላል፤
· ከቅሬታ ሰሚ ጉባኤ ተወስነው የሚመጡ ጉዳዬችን ተቀብሎ ያስተናግዳል መረጃም ይሰጣል፤

· በህጉ መሰረት የማረጋገጥ ሥራው ሲጠናቀቅ በእየአንዳንዱ ቁራሽ መሬት ላይ ያለውን መብት ክልከላና ኃላፊነት በይዞታ ማረጋገጫ መዝገብ ላይ መዝግቦ እና ከመብት ፈጣሪ ተቋም እና ከባለይዞታዎች የተቀበለውን ማስረጃ አካቶ አጠቃላይ መረጃውን ለኤጀንሲው እንዲተላለፍ ያደርጋል
1.12. የከተማ አማካሪ ኮሚሽን፤የቅሬታ ሰሚ ጉባኤ፤የወረዳ አማካሪ ጉባኤ ተግርና ኃላፊነት፤

· በአዋጅ ቁጥር 818/2006 መሰረት እንዲቋቋሙ የሚፈለጉት እነዚህ ኮሚሽኖችና ጉባኤዎች ሥልጣንና ተግባር አዋጁን ለማስፈፀመው በሚወጣው ደንብና መመሪያ መሰረት የሚወሰን ይሆና፡፡

ሌሎች በማእከል፤ በክፍለ ከተማ እና በመስክ ይዞታ ማረጋገጥ ጽ/ቤት የሚመደቡ የቡድን መሪዎችና ባለሞያዎች ከላይ የተመለከቱትን ተግባራት ውጤታማ ለማድረግ በሙያቸው የሚያገለግሉ ይሆናል፡፡ 

6. በጀት
ከላይ በሁለት ሰንጠረዦች የተመለከተው የፕሮጀክቱ የሰው ሃይል ፍላጎትና ከዚህ በታች የሚቀርበው የበጀት መጠን የፕሮጀክት ጽ/ቤቱ ለ2006 ያቀደውን የይዞታ ማረጋገጥ ስራ ለማከናወን የተያዘ ሲሆን ይህ የሰው ሃይል ቁጥር እና የበጀት መጠን በቀጣዮቹ ሁለት አመታት ከሚኖረው የስራ መጠን አኳያ ማሻሻያ የሚደረግበት ይሆናል፡፡ በ2006 ዓ. ም የፕሮጀክት ጽ/ቤቱ አጠቃላይ በጀት 197,068,564 ይሆናል ተብሎ የሚገመት ሲሆን ዝርዝር የወጭ አይነትና መጠን በሚከተለው በሰንጠረዥ ቀርቧል፡፡ ከቀረበው በጀት ውስጥ ከ65 በመቶ በላይ የሆነው ወጭ ለተሸከርካሪና ለቅየሳ መሳሪያዎች የመሳሰሉ ቋሚ ንብረቶች ግዥ ለመፈጸም የሚወጣ ይሆናል፡፡ ከዚህ መረዳት የሚቻለው የ2006 ዓ. ም. የተመለከተው ከፍተኛ በጀት በቀጣይ የፕሮጀክቱ ዘመን የስራው መጠን የሚጨምር እንደሆነ የሚገመት ቢሆንም የበጀት መጠኑ የሚቀንስ ይሆናል፡፡  

	ተ. ቁ.
	የወጭው አይነት
	የገንዘቡ መጠን

	1. 
	ደመወዝ 
	30,410,568

	2. 
	ለኮንትራት ሠራተኞች ምንዳ
	200,000

	3. 
	ለሠራተኞች የሚሰጡ ጥቅማ ጥቅም
	300,000

	4. 
	አበልና ጥቅማ ጥቅም
	858,600

	
	· የቤት አበል
	163,800

	
	· የመጓጓዣ ትራንስፖርት አበል
	378,000

	
	· የተንቀሳቃሽ ስልክ ካርድ አበል
	80,400

	
	· ማትጊያ
	236,400

	5. 
	የመንግስት የጡረታ መዋጮ
	2,736,951

	6. 
	ለአላቂ እቃዎች እና መሣሪያዎች
	7,389,800

	
	· የደንብ ልብስ
	900,000

	
	· አላቂ የጽ/መሳሪያዎች
	1,522,955  

	
	· ሌሎች አላቂ ዕቃዎች
	1,046,045

	
	· ሕትመት
	1,500,000

	
	· ለአላቂ የትምህርት ዕቃዎች
	200,000

	
	· ለነዳጅና ቅባት
	2,220,800

	7. 
	ለጉዞና መስተንግዶ አገልግሎት
	3,806,800

	8. 
	ለእድሳትና ጥገና አገልግሎቶች
	1,002,195

	
	· ለተሸከርካሪዎች እድሳት
	702,195

	
	· ለፕላንት ለማሽነሪዎች እድሳት
	200,000

	
	· ለህንፃ ቁሳቁስና ተገጣጣሚዎች እድሳት
	100,000


	9. 
	በውል የሚፈጸሙ የሙያ አገልግሎቶች
	15,941,200

	10. 
	ሥልጠና አገልግሎቶች
	6,000,000

	11. 
	ቋሚ ንብረቶች ጠቅላላ ድምር
	128,322,450

	
	· ለተሸከርካሪ መግዣ
	37,000,000

	
	· ለፕላንት ማሽነሪዎችና መሳሪያ መግዣ
	91,322,450

	12. 
	ለሎች ክፍያዎች
	100,000

	ጠቅላላ ወጭ
	197,068,564


ሰንጠረዥ 3፡ የበጀት ዝርዝር

7. ከመሬት ይዞታ ምዝገባ መረጃ ኤጀንሲ የሚጠበቁና ታሳቢ የተደረጉ ጉዳዮች 

· ለማዕከልና የክፍለ ከተማ የይዞታ ማረጋገጥ ፕሮጀክት ጽ/ቤት ቢሮዎችን ማዘጋጀትና የበላይ አመራሮች እንዲመደቡ ማድረግ

· የፕሮጀክት ጽ/ቤቱ  አስፈላጊ የመገልገያ እቃዎች፣ መሳሪያዎች እና አገልግሎቶችን በተቀላጠፈ ሂደት ግዥ መፈጸም እንዲችል አስፈላጊውን ድጋፍ መስጠት 

· ለፕሮጀክት ጽ/ቤቶቹ የተመደበውን በጀት ማሳወቅና እንቅስቃሴውን ማስጀመር ብሎም መከታተልና ድጋፍ ማድረግ፣

· የፕሮጀክት ጽ/ቤቱ  ያከናውናል ተብሎ የሚጠበቀውን ውስን የግንዛቤ መፍጠር ስራ ከኤጀንሲው ተልእኮ እና ሃላፊነት አኳያ በስፋትና በጥልቀት ማከናወን  

· የከተማ የአስተዳደር መዋቅሮችን እና ሌሎች  ሕዝባዊ አደረጃጀቶችን በመጠቀም የቅሬታ ሰሚ ጉባዔና የአማካሪ ኮሚሽን አደረጃጀቶችን በየደረጃው እና በየጊዜው የሚቋቋሙበትን ስርአት መዘርጋት 

· የክፍለ ከተማ የምዝገባ ጽ/ቤቶች ከይዞታ አስተዳደርና የሽግግር ጊዜ መስተንግዶ ፕ/ጽ/ቤቶች ጋር በመሆን በየክፍለ ከተሞች ያሉ የይዞታ መብት ማህደሮች የሚለዩበትን እና ርክክብ የሚፈጸምበትን የአሰራር ስርአት መዘርጋት

· የይዞታ ማረጋገጥ ሥራን ለማከናወን አስፈላጊ የሕግ ማዕቀፎች፣ የአሰራር ስታንደርዶችና እና የተለያዩ ቅጾች አጠናቆ ማዘጋጀትና ማጸደቅ 

· የምዝገባ ቀጠናዎችና ሠፈሮችን በመለየት የምዝገባ ማውጫ ካርታ አንዲዘጋጅ ማድረግ

· በአጠቃላይ የፕሮጀክት ጽ/ቤቱ አስፈላጊውን ድጋፍ ሁሉ በወቅቱና በቦታው እንዲያገኝ   የባለድርሻ አካላትን ጭምር በማስተባበር  ትኩረት ሰጥቶ መስራት   

8. ማጠቃለያ

የይዞታ ማረጋገጥ ጉዳይ እያንዳንዱን ግለሰብ የሚመለከት በመሆኑ በሕግ የተደገፈና ግልፅ በሆነ አሰራር መከናወን ይኖርበታል፡፡ ግልጽነትን ከመፍጠር አንጻር ሂደቱን በአግባቡ መረዳትና በማረጋገጥ ሂደቱ የሚሳተፉ ባለሙያዎችም ሆኑ አስፈጻሚዎች የስነ-ምግባር ጉድለት እንዳያመጡ መጠንቀቅ፣ ተፈጥሮ ሲገኝም በህብረተሰቡ የተሟላ ተሳትፎ የማስተካከያ እርምጃ መውሰድን ይጠይቃል፡፡ የአሰራር ብልሹነትን ለመከላከልም ሆነ አጠቃላይ የይዞታ ማረጋገጥ ሂደቱ የተሳካ ሆኖ እንዲቀጥል የህብረተሰቡን ተሳትፎ ማረጋገጥ መሰረታዎ ጉዳይ ነው፡፡ ስለሆነም ህብረተሰቡ ይህን የይዞታ ማረጋገጥ ሂደት የተሳካ ለማድረግ የሚጠበቅበትን ሃላፊነት እንዲወጣ አስፈላጊውን የግንዛቤ መፍጠር እና ማስረጽ ተግባር የፕሮጀክት ጽ/ቤቱ ያደርጋል ተብሎ ከሚጠበቀው ውስን እንቅስቃሴ በተጨማሪ በተለይም ኤጀንሲው ባለድርሻ አካላትን ጭምር በማስተባበር በሰፊው ማከናወን ይኖርበታል፡፡

በይዞታ ማረጋገጥ ሂደት የተሟላና ትክክለኛ መረጃ ከተሰበሰበ የምዝገባ ሥርዓቱን ቀጣይ ለማድረግ ወሳኝነት ስላለው ለሥራው መሰረታዊ የሆኑ የሕግ፣ የአሰራርና የአደረጃጀት ክፍተቶችን በተቻለ መጠን ማስወገድ (ማስተካከል) ያስፈልጋል፡፡ እንደ የህግና የአሰራር ስርአቱ ሁሉ ያልተፈቱ የቴክኒክ ጉዳዮች፣ ያልተሟሉ የመጠቀሚያ መሳሪያዎች እና ሊሎች የተጓደሉ ሁኔታዎች እና ይልተጠናቀቁ ስራዎች በፍጥነትና በጥራት እንዲጠናቀቁና ፈጻሚው አካልም በትክክል ተረድቷቸውና አውቋቸው ለስራ ዝግጁ ማድረግ አንዱ አንገባጋቢና ወቅታዊ ጉዳይ መሆን ይኖርበታል፡፡ 

ከላይ ለመግለጽ የተመከሩትን ቅድመ ዝግጅቶች በሚገባ በማጠናቀቅ፣ አስፈላጊ የጥራት ቁጥጥር እንዲሁም የክትትልና ድጋፍ ስርአት በመዘርጋትና የምዝገባ ስርአቱ የተሳካ እንዲሆን በበጀት እና ስትራቴጂክ በሆኑ ጉዳዮች በመንግስት የሚታየውን ቁርጠኝነት በመልካም  አጋጣሚነት በሚገባ በመጠቀም የይዞታ ማረጋገጥ ሂደቱን ቀጣይና ውጤታማ ማድረግ እንደሚቻል ከተለያዩ አገሮች ልምድ መረዳት ይቻላል፡፡ 

